ciscoriordan/open-greek-corpus-annotations huggingface dataset:
procopius-history.de-bellis 2.26.28
ἐπεὶ δὲ προϊόντες ἐντὸς βέλους οἱ τεχνῖται τοῦ ἔργου τούτου ἐγένοντο , καρτερώτατα ἤδη ἀμυνόμενοι ἀπὸ τοῦ περιβόλου Ῥωμαῖοι τάς τε σφενδόνας ἐπ’ αὐτοὺς καὶ τὰ τόξα ἐνήργουν . διὸ δὴ οἱ βάρβαροι ἐπενόουν τάδε .
Lemmas: ἐπεί δέ προέρχομαι ἐντός βέλος ὁ τεχνίτης ὁ ἔργον οὗτος γίγνομαι , καρτερός ἤδη ἀμύνω ἀπό ὁ περίβολος Ῥωμαῖος ὁ τε σφενδόνη ἐπί αὐτός καί ὁ τόξον ἐνεργέω . διό δή ὁ βάρβαρος ἐπινοέω ὅδε .
procopius-history.de-bellis 2.26.29
προκαλύμματα ἐκ τραγείων τριχῶν , ἃ δὴ καλοῦσι Κιλίκια , πάχους τε καὶ μήκους διαρκῶς ἔχοντα , ἀρτήσαντες ἐκ ξύλων μακρῶν ἐπίπροσθεν ἀεὶ τὴν ἄγεσταν ἐργαζομένων ἐτίθεντο ʽοὕτω γὰρ τὸ ποιούμενον τῇ Λατίνων φωνῇ ἐκάλουν Ῥωμαῖοἰ .
Lemmas: προκάλυμμα ἐκ τράγειος θρίξ , ὅς δή καλέω Κιλίκιον , πάχος τε καί μῆκος διαρκής ἔχω , ἀρτάω ἐκ ξύλον μακρός ἐπίπροσθεν ἀεί ὁ ἄγεστα ἐργάζομαι τίθημι εὕω γάρ ὁ ποιέω ὁ Λατῖνος φωνή καλέω Ῥωμαῖος .
procopius-history.de-bellis 2.26.30
ἐνταῦθα γὰρ οὔτε πυρφόροι οἰστοὶ οὔτε τὰ ἄλλα βέλη ἐξικνεῖσθαι εἶχον , ἀλλ’ αὐτοῦ ἐπὶ τῶν προκαλυμμάτων ἀποκρουόμενα ξύμπαντα ἔμενε .
Lemmas: ἐνταῦθα γάρ οὔτε πυρφόρος ὀϊστός οὔτε ὁ ἄλλος βέλος ἐξικνέομαι ἔχω , ἀλλά αὐτοῦ ἐπί ὁ προκάλυμμα ἀποκρούω σύμπας μένω .
procopius-history.de-bellis 2.26.31
καὶ τότε Ῥωμαῖοι ἐς δέος μέγα ἐμπεπτωκότες τοὺς πρέσβεις παρὰ Χοσρόην σὺν θορύβῳ πολλῷ ἔπεμπον καὶ Στέφανον σὺν αὐτοῖς , ἔν γε τοῖς κατ’ αὐτὸν ἰατροῖς λόγιον , ὃς δὴ Καβάδην τὸν Περόζου νοσοῦντά ποτε ἰασάμενος κύριος χρημάτων μεγάλων πρὸς αὐτοῦ γέγονεν .
Lemmas: καί τότε Ῥωμαῖος εἰς δέος μέγας ἐμπίπτω ὁ πρέσβυς παρά Χοσρόης σύν θόρυβος πολύς πέμπω καί Στέφανος σύν αὐτός , ἐν γε ὁ κατά αὐτός ἰατρός λόγιος , ὅς δή Καβάδης ὁ Περόζης νοσέω ποτέ ἰάομαι κύριος χρῆμα μέγας πρός αὐτός γίγνομαι .
procopius-history.de-bellis 2.26.32
ὃς δή , ἐπεὶ παρὰ Χοσρόην ξὺν τοῖς ἄλλοις ἐγένετο , ἔλεξεν ὧδε , “ Βασιλέως τὴν φιλανθρωπίαν ἀγαθοῦ γνώρισμα πάντες ἐκ παλαιοῦ νενομίκασιν .
Lemmas: ὅς δή , ἐπεί παρά Χοσρόης σύν ὁ ἄλλος γίγνομαι , λέγω ὧδε , “ βασιλεύς ὁ φιλανθρωπία ἀγαθός γνώρισμα πᾶς ἐκ παλαιός νομίζω .
procopius-history.de-bellis 2.26.33
οὐκοῦν , ὦ κράτιστε βασιλεῦ , φόνους σοι καὶ μάχας ἐργαζομένῳ καὶ πόλεων ἀνδραποδισμοὺς τῶν μὲν ἄλλων ἴσως ὀνομάτων παρέσται τυχεῖν , τὸ δὲ ἀγαθῷ εἶναι δοκεῖν οὐ μήποτε ἔσται .
Lemmas: οὐκοῦν , ὦ κρατύς βασιλεύς , φόνος σύ καί μάχη ἐργάζομαι καί πόλις ἀνδραποδισμός ὁ μέν ἄλλος ἴσως ὄνομα πάρειμι τυγχάνω , ὁ δέ ἀγαθός ἔρχομαι δοκέω οὐ μήποτε εἰμί .
procopius-history.de-bellis 2.26.34
καίτοι πασῶν γε ἥκιστα χρῆν τῇ Ἐδεσσηνῶν πόλει παρὰ σοῦ τι ξυμβῆναι φλαῦρον .
Lemmas: καίτοι πᾶς γε ἦκα χρή ὁ Ἐδεσσηνός πόλις παρά σύ τις συμβαίνω φλαῦρος .
procopius-history.de-bellis 2.26.35
ἐντεῦθεν γὰρ ἔγωγε ὥρμημαι , ὅσπερ σε τῶν ἐσομένων οὐδὲν προειδὼς ἐξέθρεψά τε καὶ τῷ πατρὶ τῷ σῷ ξύμβουλος γεγονώς , ἐφ’ ᾧ σε τῆς ἀρχῆς διάδοχον καταστήσεται , σοὶ μὲν τῆς Περσῶν βασιλείας αἰτιώτατος γέγονα , τῇ δὲ πατρίδι τῶν παρόντων κακῶν .
Lemmas: ἐντεῦθεν γάρ ἐγώ ὁρμάω , ὅς σύ ὁ εἰμί οὐδείς πρόοιδα ἐκτρέφω τε καί ὁ πατήρ ὁ σός σύμβουλος γίγνομαι , ἐπί ὅς σύ ὁ ἀρχή διάδοχος καθίστημι , σύ μέν ὁ Πέρσης βασιλεία αἴτιος γίγνομαι , ὁ δέ πατρίς ὁ πάρειμι κακός .
procopius-history.de-bellis 2.26.36
οἱ γὰρ ἄνθρωποι τὰ πολλὰ τῶν ἀτυχημάτων σφίσιν αὐτοῖς ἐκ τοῦ ἐπὶ πλεῖστον τῶν ξυμβησομένων προστρίβονται .
Lemmas: ὁ γάρ ἄνθρωπος ὁ πολύς ὁ ἀτύχημα σφεῖς αὐτός ἐκ ὁ ἐπί πολύς ὁ συμβαίνω προστρίβω .
procopius-history.de-bellis 2.26.37
ἀλλ’ εἴ τίς σε τῆς τοιαύτης εὐεργεσίας εἰσέρχεται μνήμη , μηδὲν ἡμᾶς ἐργάσῃ περαιτέρω κακόν , ταύτην διδούς μοι τὴν ἀμοιβήν , ἐξ ἧς σοι , ὦ βασιλεῦ , τὸ μὴ δοκεῖν ὠμοτάτῳ εἶναι ξυμβήσεται . ” Στέφανος μὲν τοσαῦτα εἶπε .
Lemmas: ἀλλά εἰ τίς σύ ὁ τοιοῦτος εὐεργεσία εἰσέρχομαι μνήμη , μηδείς ἐγώ ἐργάζομαι περαιτέρω κακός , οὗτος δίδωμι ἐγώ ὁ ἀμοιβή , ἐκ ὅς σύ , ὦ βασιλεύς , ὁ μή δοκέω ὠμός εἰμί συμβαίνω . ” Στέφανος μέν τοσοῦτος λέγω .
procopius-history.de-bellis 2.26.38
Χοσρόης δὲ οὐ πρότερον ἀπαλλαγήσεσθαι ὡμολόγει ἐνθένδε , εἰ μὴ Πέτρον τε καὶ Περάνιον αὐτῷ παραδοῖεν Ῥωμαῖοι , ὅτι δή οἱ , δοῦλοί γε ὄντες πατρῷοι , τετολμήκασιν ἀντιτάξασθαι .
Lemmas: Χοσρόης δέ οὐ πρότερος ἀπαλλάσσω ὁμολογέω ἐνθένδε , εἰ μή Πέτρος τε καί Περάνιος αὐτός παραδίδωμι Ῥωμαῖος , ὅτι δή ἕ , δοῦλος γε εἰμί πατρῷος , τολμάω ἀντιτάσσω .
procopius-history.de-bellis 2.26.39
τοῦτο δὲ ἢν μὴ δρᾶν Ῥωμαίοις ἐν ἡδονῇ ἐστιν , ἀλλὰ δυοῖν αὐτοὺς ἐπάναγκες ἑλέσθαι τὸ ἕτερον , ἢ πεντακόσια κεντηνάρια χρυσοῦ σφίσι διδόναι , ἢ δέξασθαι τῇ πόλει τῶν οἱ ἐπιτηδείων τινάς , οἳ τὰ χρήματα διερευνησάμενοι ἅπαντα τὸν μὲν χρυσόν τε καὶ ἄργυρον , ὅσον δὴ ἐνταῦθα ξυμβαίνει εἶναι , κομίζοντες ἐς αὐτὸν ἥξουσι ,
Lemmas: οὗτος δέ ἐάν μή δράω Ῥωμαῖος ἐν ἡδονή εἰμί , ἀλλά δύο αὐτός ἐπάναγκες αἱρέω ὁ ἕτερος , ἤ πεντακόσιοι κεντηνάριον χρύσεος σφεῖς δίδωμι , ἤ δέχομαι ὁ πόλις ὁ ἕ ἐπιτήδειος τις , ὅς ὁ χρῆμα διερευνάω ἅπας ὁ μέν χρυσός τε καί ἄργυρος , ὅσος δή ἐνταῦθα συμβαίνω εἰμί , κομίζω εἰς αὐτός ἥκω ,
procopius-history.de-bellis 2.26.40
τἄλλα δὲ τοὺς κυρίους ἐάσουσιν ἔχειν . ταῦτα μὲν ὁ Χοσρόης ἀπέρριψεν , Ἔδεσσαν ἐξελεῖν πόνῳ οὐδενὶ ἐλπίδα ἔχων . οἱ δὲ πρέσβεις ʽἅπαντα γὰρ σφίσιν ἀδύνατα ἔδοξεν εἶναι ὅσα ἐκεῖνος ἀπήγγελλἐ διαπορούμενοί τε καὶ λίαν ἀσχάλλοντες ἐπὶ τὴν πόλιν ἐβάδιζον .
Lemmas: ἄλλος δέ ὁ κύριος ἐάω ἔχω . οὗτος μέν ὁ Χοσρόης ἀπορρίπτω , Ἔδεσσα ἐξαιρέω πόνος οὐδείς ἐλπίς ἔχω . ὁ δέ πρέσβυς ἅπας γάρ σφεῖς ἀδύνατος δοκέω εἰμί ὅσος ἐκεῖνος ἀπαγγέλλω διαπορέω τε καί λίαν ἀσχάλλω ἐπί ὁ πόλις βαδίζω .
procopius-history.de-bellis 2.26.41
ἐπεί τε ἐντὸς τοῦ περιβόλου γενόμενοι τὰ παρὰ Χοσρόου ἀπήγγελλον , θορύβου τε καὶ θρήνων ἡ πόλις ἔμπλεως ἐγένετο .
Lemmas: ἐπεί τε ἐντός ὁ περίβολος γίγνομαι ὁ παρά Χοσρόης ἀπαγγέλλω , θόρυβος τε καί θρῆνος ὁ πόλις ἔμπλεος γίγνομαι .
procopius-history.de-bellis 2.26.42
Ἡ μὲν οὖν τοῦ λόφου κατασκευὴ ἐπί τε ὕψος ᾔρετο μέγα καὶ σπουδῇ πολλῇ ἐπίπροσθεν ᾔει . Ῥωμαῖοι δὲ οὐκ ἔχοντες ὅ τι καὶ δράσουσι , πάλιν τοὺς πρέσβεις παρὰ Χοσρόην ἀπέστελλον .
Lemmas: ὁ μέν οὖν ὁ λόφος κατασκευή ἐπί τε ὕψος ἀείρω μέγας καί σπουδή πολύς ἐπίπροσθεν ἔρχομαι . Ῥωμαῖος δέ οὐ ἔχω ὅς τις καί δράω , πάλιν ὁ πρέσβυς παρά Χοσρόης ἀποστέλλω .
procopius-history.de-bellis 2.26.43
οἵπερ ἐπειδὴ ἐν τῷ τῶν πολεμίων στρατοπέδῳ ἐγένοντο , περί τε τῶν αὐτῶν δεησόμενοι ἔφασκον ἥκειν , λόγου μὲν οὐδ’ ὁπωστιοῦν πρὸς Περσῶν ἔτυχον , ὕβρει δὲ καὶ θορύβῳ πολλῷ ἐνθένδε ἐξελαυνόμενοι ἐς τὴν πόλιν ἐχώρουν .
Lemmas: ὅς ἐπειδή ἐν ὁ ὁ πολέμιος στρατόπεδον γίγνομαι , περί τε ὁ αὐτός δέω φάσκω ἥκω , λόγος μέν οὐδέ ὁπωσοῦν πρός Πέρσης τυγχάνω , ὕβρις δέ καί θόρυβος πολύς ἐνθένδε ἐξελαύνω εἰς ὁ πόλις χωρέω .
procopius-history.de-bellis 2.26.44
τὰ μὲν οὖν πρῶτα Ῥωμαῖοι τὸ κατὰ τὸν λόφον τεῖχος ἑτέρᾳ ἐνεχείρουν οἰκοδομίᾳ τινὶ ὑπερβαλέσθαι · ὡς δὲ καὶ ταύτης τὸ Περσῶν ἔργον πολλῷ καθυπέρτερον ἐγίνετο ἤδη , τῆς μὲν οἰκοδομίας ἀπέστησαν , Μαρτῖνον δὲ πείθουσι τὰ ἀμφὶ τῇ ξυμβάσει τρόπῳ δὴ ὅτῳ βούλοιτο διοικήσασθαι . καὶ ὃς ἄγχιστα τοῦ τῶν πολεμίων στρατοπέδου γενόμενος τῶν τισιν ἐν Πέρσαις ἀρχόντων ἐς λόγους ἦλθεν .
Lemmas: ὁ μέν οὖν πρότερος Ῥωμαῖος ὁ κατά ὁ λόφος τεῖχος ἕτερος ἐγχειρέω οἰκοδομία τις ὑπερβάλλω · ὡς δέ καί οὗτος ὁ Πέρσης ἔργον πολύς καθυπέρτερος γίγνομαι ἤδη , ὁ μέν οἰκοδομία ἀφίστημι , Μαρτῖνος δέ πείθω ὁ ἀμφί ὁ σύμβασις τρόπος δή ὅστις βούλομαι διοικέω . καί ὅς ἄγχιστος ὁ ὁ πολέμιος στρατόπεδον γίγνομαι ὁ τις ἐν Πέρσης ἄρχων εἰς λόγος ἔρχομαι .
procopius-history.de-bellis 2.26.45
οἱ δὲ τὸν Μαρτῖνον ἐξαπατῶντες εἰρηναῖα μὲν σφῶν τὸν βασιλέα βούλεσθαι ἔφασαν , αὐτὸν δὲ ὡς ἥκιστα οἷόν τε εἶναι τὸν Ῥωμαίων αὐτοκράτορα πείθειν τῆς πρὸς Χοσρόην φιλονεικίας ἀφέμενον τὴν εἰρήνην ποτὲ πρὸς αὐτὸν θήσεσθαι ·
Lemmas: ὁ δέ ὁ Μαρτῖνος ἐξαπατάω εἰρηναῖος μέν σφεῖς ὁ βασιλεύς βούλομαι φημί , αὐτός δέ ὡς ἦκα οἷος τε εἰμί ὁ Ῥωμαῖος αὐτοκράτωρ πείθω ὁ πρός Χοσρόης φιλονικία ἀφίημι ὁ εἰρήνη ποτέ πρός αὐτός τίθημι ·
procopius-history.de-bellis 2.26.46
ἐπεὶ καὶ Βελισάριον , ὅνπερ τῇ τε δυνάμει καὶ τῷ ἀξιώματι πολὺ Μαρτίνου προὔχειν οὐδ’ ἂν αὐτὸς ἀντείποι , πεῖσαι μὲν ἔναγχος τὸν Περσῶν βασιλέα , ὄντα δή που ἐν μέσοις Ῥωμαίοις , ἐνθένδε ἀπαλλάσσεσθαι ἐς τὰ Περσῶν ἤθη , ὑποσχόμενον πρέσβεις τε παρ’ αὐτὸν οὐκ εἰς μακρὰν ἐκ Βυζαντίου ἀφίξεσθαι καὶ τὴν εἰρήνην ἐν τῷ βεβαίῳ κρατύνασθαι , πρᾶξαι δὲ τῶν ὡμολογημένων οὐδέν , ἀδύνατον γεγονότα τὴν Ἰουστινιανοῦ βασιλέως βιάσασθαι γνώμην .
Lemmas: ἐπεί καί Βελισάριος , ὅς ὁ τε δύναμις καί ὁ ἀξίωμα πολύς Μαρτῖνος προυσσω οὐδέ ἄν αὐτός ἀντιλέγω , πείθω μέν ἔναγχος ὁ Πέρσης βασιλεύς , εἰμί δή που ἐν μέσος Ῥωμαῖος , ἐνθένδε ἀπαλλάσσω εἰς ὁ Πέρσης ἦθος , ὑπισχνέομαι πρέσβυς τε παρά αὐτός οὐ εἰς μακρός ἐκ Βυζάντιον ἀφικνέομαι καί ὁ εἰρήνη ἐν ὁ βέβαιος κρατύνω , πράσσω δέ ὁ ὁμολογέω οὐδείς , ἀδύνατος γίγνομαι ὁ Ἰουστινιανός βασιλεύς βιάζω γνώμη .
procopius-history.de-bellis 2.27.1
Ἐν τούτῳ δὲ Ῥωμαῖοι ἐποίουν τοιάδε . διώρυχα ἐκ τῆς πόλεως ἔνερθεν τῶν πολεμίων τοῦ χώματος ἐργασάμενοι ἐκέλευον τοὺς ὀρύσσοντας μὴ μεθίεσθαι τοῦ ἔργου τούτου , ἕως ὑπὸ τὸν λόφον γένωνται μέσον . ταύτῃ γὰρ καῦσαι τὸ χῶμα τοῦτο διενοοῦντο .
Lemmas: ἐν οὗτος δέ Ῥωμαῖος ποιέω τοιόσδε . διῶρυξ ἐκ ὁ πόλις ἔνερθε ὁ πολέμιος ὁ χῶμα ἐργάζομαι κελεύω ὁ ὀρύσσω μή μεθίημι ὁ ἔργον οὗτος , ἕως ὑπό ὁ λόφος γίγνομαι μέσος . ταύτῃ γάρ καίω ὁ χῶμα οὗτος διανοέω .
procopius-history.de-bellis 2.27.2
προϊούσης δὲ τῆς διώρυχος κατὰ τὸν λόφον μάλιστα μέσον πάταγός τις ἐς τῶν Περσῶν τοὺς ὕπερθεν ἑστῶτας ἦλθεν .
Lemmas: προέρχομαι δέ ὁ διῶρυξ κατά ὁ λόφος μάλα μέσος πάταγος τις εἰς ὁ Πέρσης ὁ ὕπερθεν ἵστημι ἔρχομαι .
procopius-history.de-bellis 2.27.3
αἰσθόμενοί τε τοῦ ποιουμένου καὶ αὐτοὶ ἄνωθεν ἀρξάμενοι ἐφ’ ἑκάτερα τοῦ μέσου ὤρυσσον , ὅπως λάβοιεν τοὺς ἐκείνῃ κακουργοῦντας Ῥωμαίους .
Lemmas: αἰσθάνομαι τε ὁ ποιέω καί αὐτός ἄνωθεν ἄρχω ἐπί ἑκάτερος ὁ μέσος ὀρύσσω , ὅπως λαμβάνω ὁ ἐκεῖνος κακουργέω Ῥωμαῖος .
procopius-history.de-bellis 2.27.4
ὃ δὴ γνόντες Ῥωμαῖοι τούτου μὲν ἀπέσχοντο , χοῦν ἐπὶ τὸν κενωθέντα χῶρον ἐπιβαλόντες , ἐκ δὲ ἄκρου χώματος κάτωθεν , ὃ πρὸς τῷ τείχει ἐτύγχανεν ὄν , ξύλα τε καὶ λίθους καὶ χοῦν ἐκφορήσαντες καθάπερ οἰκίσκου σχῆμα εἰργάσαντο , πρέμνα τε δένδρων τῶν ῥᾷστα καιομένων ξηρὰ ἐνταῦθα ἐσέβαλλον , ἐλαίῳ τε καταβεβρεγμένα τῷ ἐκ κέδρου πεποιημένῳ καὶ θείῳ τε καὶ ἀσφάλτῳ πολλῇ .
Lemmas: ὅς δή γιγνώσκω Ῥωμαῖος οὗτος μέν ἀπέχω , χοῦς ἐπί ὁ κενόω χῶρος ἐπιβάλλω , ἐκ δέ ἄκρον χῶμα κάτωθεν , ὅς πρός ὁ τεῖχος τυγχάνω εἰμί , ξύλον τε καί λίθος καί χοῦς ἐκφορέω καθά οἰκίσκος σχῆμα ἐργάζομαι , πρέμνον τε δένδρον ὁ ῥᾴδιος καίω ξηρός ἐνταῦθα εἰσβάλλω , ἔλαιον τε καταβρέχω ὁ ἐκ κέδρος ποιέω καί θεῖος τε καί ἄσφαλτος πολύς .
procopius-history.de-bellis 2.27.5
καὶ οἱ μὲν ταῦτα ἐν παρασκευῇ εἶχον , οἱ δὲ Περσῶν ἄρχοντες πολλάκις ἐντυχόντες Μαρτίνῳ τοιαῦτα μὲν οἷά πέρ μοι εἴρηται διελέχθησαν , δόκησιν παρεχόμενοι ὡς τοὺς ἀμφὶ τῇ εἰρήνῃ ἐνδέξονται λόγους .
Lemmas: καί ὁ μέν οὗτος ἐν παρασκευή ἔχω , ὁ δέ Πέρσης ἄρχων πολλάκις ἐντυγχάνω Μαρτῖνος τοιοῦτος μέν οἷος περ ἐγώ λέγω διαλέγω , δόκησις παρέχω ὡς ὁ ἀμφί ὁ εἰρήνη ἐνδέχομαι λόγος .
procopius-history.de-bellis 2.27.6
ἐπεὶ δὲ ὁ λόφος αὐτοῖς ἐτετέλεστο ἤδη , καὶ πλησιάζων μὲν τῷ περιβόλῳ τῆς πόλεως , ὕψει δὲ αὐτὸν πολλῷ ὑπεραίρων ἐπὶ μέγα ἐπῆρτο , Μαρτῖνον μὲν ἀπεπέμψαντο διαρρήδην ἀπειπόντες τὴν ξύμβασιν , ἔργου δὲ ἔχεσθαι τὸ λοιπὸν ἔμελλον .
Lemmas: ἐπεί δέ ὁ λόφος αὐτός τελέω ἤδη , καί πλησιάζω μέν ὁ περίβολος ὁ πόλις , ὕψος δέ αὐτός πολύς ὑπεραίρω ἐπί μέγας ἐπαίρω , Μαρτῖνος μέν ἀποπέμπω διαρρήδην ἀπολέγω ὁ σύμβασις , ἔργον δέ ἔχω ὁ λοιπός μέλλω .
procopius-history.de-bellis 2.27.7
Διὸ δὴ Ῥωμαῖοι τῶν δένδρων τὰ πρέμνα εὐθὺς ἔκαυσαν ἅπερ ἐς τοῦτο ἡτοίμαστο . τοῦ δὲ πυρὸς μοῖραν μὲν τοῦ χώματός τινα καύσαντος , οὔπω δὲ διὰ παντὸς ἐξικνεῖσθαι ἰσχύσαντος , τὰ ξύλα δεδαπανῆσθαι πάντα ἔτυχεν . ἀεὶ γὰρ ἐσέβαλον ἐς τὴν διώρυχα ξύλα ἕτερα , οὐδένα ἀνιέντες καιρόν .
Lemmas: διό δή Ῥωμαῖος ὁ δένδρον ὁ πρέμνον εὐθύς καίω ὅς εἰς οὗτος ἑτοιμάζω . ὁ δέ πῦρ μοῖρα μέν ὁ χῶμα τις καίω , οὔπω δέ διά πᾶς ἐξικνέομαι ἰσχύω , ὁ ξύλον δαπανάω πᾶς τυγχάνω . ἀεί γάρ εἰσβάλλω εἰς ὁ διῶρυξ ξύλον ἕτερος , οὐδείς ἀνίημι καιρός .
procopius-history.de-bellis 2.27.8
ἤδη δὲ τοῦ πυρὸς ἅπαν ἐνεργοῦντος τὸ χῶμα , καπνός τις ὕπερθεν πανταχῆ τοῦ λόφου ἐφαίνετο νύκτωρ , Ῥωμαῖοί τε οὔπω ἐθέλοντες αἴσθησιν τοῦ ποιουμένου Πέρσαις παρέχειν ἐπενόουν τάδε .
Lemmas: ἤδη δέ ὁ πῦρ ἅπας ἐνεργέω ὁ χῶμα , καπνός τις ὕπερθεν πανταχῇ ὁ λόφος φαίνω νύκτωρ , Ῥωμαῖος τε οὔπω ἐθέλω αἴσθησις ὁ ποιέω Πέρσης παρέχω ἐπινοέω ὅδε .
procopius-history.de-bellis 2.27.9
ἀνθράκων τε καὶ πυρὸς ἀγγεῖα μικρὰ ἐμπλησάμενοι , ταῦτά τε καὶ πυρφόρους οἰστοὺς τοῦ χώματος πανταχόσε συχνὰ ἔπεμπον · ἃ δὴ οἱ Πέρσαι , ὅσοι φυλακὴν ἐνταῦθα εἶχον , ξὺν πάσῃ σπουδῇ περιιόντες ἐσβέννυον καὶ ἀπ’ αὐτοῦ φύεσθαι τὸν καπνὸν ᾤοντο .
Lemmas: ἄνθραξ τε καί πῦρ ἀγγεῖον μικρός ἐμπίμπλημι , οὗτος τε καί πύρφορος ὀϊστός ὁ χῶμα πανταχόσε συχνός πέμπω · ὅς δή ὁ Πέρσης , ὅσος φυλακή ἐνταῦθα ἔχω , σύν πᾶς σπουδή περιέρχομαι σβέννυμι καί ἀπό αὐτός φύω ὁ καπνός οἴομαι .
procopius-history.de-bellis 2.27.10
προϊόντος δὲ τοῦ κακοῦ πλήθει μὲν πολλῷ ἐβοήθουν οἱ βάρβαροι , βάλλοντες δὲ αὐτοὺς . ἀπὸ τοῦ περιβόλου Ῥωμαῖοι πολλοὺς ἔκτειναν .
Lemmas: προέρχομαι δέ ὁ κακός πλῆθος μέν πολύς βοηθέω ὁ βάρβαρος , βάλλω δέ αὐτός . ἀπό ὁ περίβολος Ῥωμαῖος πολύς κτείνω .
procopius-history.de-bellis 2.27.11
οὗ δὴ καὶ Χοσρόης ἀμφὶ ἡλίου ἀνατολὰς ἦλθε , καί οἱ τὸ πλεῖστον τοῦ στρατοῦ εἵπετο , ἔς τε τὸν λόφον ἀναβὰς πρῶτος ἔλαβε τοῦ κακοῦ αἴσθησιν .
Lemmas: οὗ δή καί Χοσρόης ἀμφί ἥλιος ἀνατολάς ἔρχομαι , καί ἕ ὁ πολύς ὁ στρατός ἕπομαι , εἰς τε ὁ λόφος ἀναβαίνω πρότερος λαμβάνω ὁ κακός αἴσθησις .
procopius-history.de-bellis 2.27.12
ἔνερθεν γὰρ ἀπεφήνατο τοῦ καπνοῦ τὸ αἴτιον εἶναι , οὐκ ἀφ’ ὧν ἐσηκόντιζον οἱ πολέμιοι , βοηθεῖν τε κατὰ τάχος ἐκέλευε τὸ στράτευμα ὅλον .
Lemmas: ἔνερθεν γάρ ἀποφαίνω ὁ καπνός ὁ αἴτιος εἰμί , οὐ ἀπό ὅς εἰσακοντίζω ὁ πολέμιος , βοηθέω τε κατά τάχος κελεύω ὁ στράτευμα ὅλος .
procopius-history.de-bellis 2.27.13
καὶ Ῥωμαῖοι θαρσοῦντες ἐς αὐτοὺς ὕβριζον , τῶν δὲ βαρβάρων οἱ μέν τινες χοῦν , οἱ δὲ καὶ ὕδωρ ἐπιβάλλοντες ᾖ ὁ καπνὸς διεφαίνετο , περιέσεσθαι τοῦ δεινοῦ ἤλπιζον , ἀνύειν μέντοι οὐδὲν οὐδαμῆ εἶχον .
Lemmas: καί Ῥωμαῖος θαρσέω εἰς αὐτός ὑβρίζω , ὁ δέ βάρβαρος ὁ μέν τις χοῦς , ὁ δέ καί ὕδωρ ἐπιβάλλω ᾗ ὁ καπνός διαφαίνω , περίειμι ὁ δεινός ἐλπίζω , ἀνύω μέντοι οὐδείς οὐδαμῆ ἔχω .
procopius-history.de-bellis 2.27.14
ᾗ τε γὰρ ὁ χοῦς ἐπιβληθείη , ταύτῃ μὲν ὁ καπνός , ὡς τὸ εἰκός , ἀνεστέλλετο , ἑτέρωθι δὲ οὐκ εἰς μακρὰν ἀνεδίδοτο , αὐτὸν τοῦ πυρὸς καὶ βιάζεσθαι τὴν ἔξοδον ὅπη δύναιτο ἀναγκάζοντος · τό τε ὕδωρ ᾗ μάλιστα ἐπισκήψειε , πολλῷ ἔτι μᾶλλον τήν τε ἄσφαλτον καὶ τὸ θεῖον καὶ τὸ θεῖον ἐνεργεῖν ἴσχυεν ἐπί τε τὴν ἐν ποσὶν ὕλην ἀκμάζειν ἐποίει , καὶ τὸ πῦρ ἐπὶ τὰ πρόσω ἀεὶ ἐνῆγεν , ἐπεὶ τοῦ χώματος ἐντὸς οὐδαμῆ τοσοῦτον ἐξικνεῖσθαι τοῦ ὕδατος εἶχεν ὅσον τῷ ὑπερβάλλοντι κατασβέσαι τὴν φλόγα οἷόν τε εἶναι .
Lemmas: ᾗ τε γάρ ὁ χοῦς ἐπιβάλλω , ταύτῃ μέν ὁ καπνός , ὡς ὁ ἔοικα , ἀναστέλλω , ἑτέρωθι δέ οὐ εἰς μακρός ἀναδίδωμι , αὐτός ὁ πῦρ καί βιάζω ὁ ἔξοδος ὅπῃ δύναμαι ἀναγκάζω · ὁ τε ὕδωρ ὅς μάλα ἐπισκήπτω , πολύς ἔτι μάλα ὁ τε ἄσφαλτος καί ὁ θεῖος καί ὁ θεῖος ἐνεργέω ἰσχύω ἐπί τε ὁ ἐν πούς ὕλη ἀκμάζω ποιέω , καί ὁ πῦρ ἐπί ὁ πρόσω ἀεί ἐνάγω , ἐπεί ὁ χῶμα ἐντός οὐδαμῆ τοσοῦτος ἐξικνέομαι ὁ ὕδωρ ἔχω ὅσος ὁ ὑπερβάλλω κατασβέννυμι ὁ φλόγα οἷος τε ἔρχομαι .
procopius-history.de-bellis 2.27.15
ὁ δὲ καπνὸς ἀμφὶ δείλην ὀψίαν τοσοῦτος ἐγίνετο ὥστε καὶ τοῖς Καρρηνοῖς καὶ ἄλλοις τισὶ πολλῷ ἐπέκεινα ᾠκημένοις ἔνδηλος εἶναι .
Lemmas: ὁ δέ καπνός ἀμφί δείλη ὄψιος τοσοῦτος γίγνομαι ὥστε καί ὁ Καρηηνός καί ἄλλος τις πολύς ἐπέκεινα οἰκέω ἔνδηλος ἔρχομαι .
procopius-history.de-bellis 2.27.16
Περσῶν δὲ καὶ Ῥωμαίων πολλῶν ὕπερθεν ἀναβεβηκότων τοῦ χώματος , μάχης τε καὶ ὠθισμοῦ ἐνταῦθα ξυστάντος , ἐνίκων Ῥωμαῖοι .
Lemmas: Πέρσης δέ καί Ῥωμαῖος πολύς ὕπερθεν ἀναβαίνω ὁ χῶμα , μάχη τε καί ὠθισμός ἐνταῦθα συνίστημι , νικάω Ῥωμαῖος .
procopius-history.de-bellis 2.27.17
τότε καὶ ἡ φλὸξ λαμπρῶς ἐκδοθεῖσα ὑπὲρ τὸ χῶμα ἐφαίνετο , Πέρσαι δὲ τοῦ μὲν ἔργου τούτου ἀπέσχοντο .
Lemmas: τότε καί ὁ φλόξ λαμπρός ἐκδίδωμι ὑπέρ ὁ χῶμα φαίνω , Πέρσης δέ ὁ μέν ἔργον οὗτος ἀπέχω .
procopius-history.de-bellis 2.27.18
Ἕκτῃ δὲ ἀπὸ ταύτης ἡμέρᾳ , ὄρθρου βαθέος , μοίρᾳ τινὶ τοῦ περιβόλου λάθρα ἐπέσκηψαν κλίμακας ἔχοντες , οὗ δὴ τὸ φρούριον ἐπωνόμασται .
Lemmas: ἕκτος δέ ἀπό οὗτος ἡμέρα , ὄρθρος βαθύς , μοῖρα τις ὁ περίβολος λάθρῃ ἐπισκήπτω κλῖμαξ ἔχω , οὗ δή ὁ φρούριον ἐπονομάζω .
procopius-history.de-bellis 2.27.19
τῶν δὲ φυλακὴν ἐνταῦθα ἐχόντων Ῥωμαίων πρᾷόν τινα καθευδόντων ὕπνον , ἅτε τῆς νυκτὸς πρὸς πέρας ἰούσης , ἡσυχῆ τὰς κλίμακας τῷ τείχει ἐρείσαντες ἀνέβαινον ἤδη .
Lemmas: ὁ δέ φυλακή ἐνταῦθα ἔχω Ῥωμαῖος πρᾶος τις καθεύδω ὕπνος , ἅτε ὁ νύξ πρός πέρας ἔρχομαι , ἡσυχῆ ὁ κλῖμαξ ὁ τεῖχος ἐρείδω ἀναβαίνω ἤδη .
procopius-history.de-bellis 2.27.20
τῶν δέ τις ἀγροίκων μόνος ἐγρηγορὼς ἐν Ῥωμαίοις ἅπασιν ἔτυχεν , ὃς δὴ ξὺν βοῇ τε καὶ θορύβῳ πολλῷ ἅπαντας ἤγειρε .
Lemmas: ὁ δέ τις ἄγροικος μόνος ἐγείρω ἐν Ῥωμαῖος ἅπας τυγχάνω , ὅς δή σύν βοή τε καί θόρυβος πολύς ἅπας ἀγείρω .
procopius-history.de-bellis 2.27.21
καὶ μάχης καρτερᾶς γενομένης ἡσσῶνται Πέρσαι , ἔς τε τὸ στρατόπεδον ἀνεχώρησαν , αὐτοῦ λιπόντες τὰς κλίμακας , ἅσπερ κατ’ ἐξουσίαν Ῥωμαῖοι ἀνεῖλκον .
Lemmas: καί μάχη καρτερός γίγνομαι ἡσσάομαι Πέρσης , εἰς τε ὁ στρατόπεδον ἀναχωρέω , αὐτοῦ λείπω ὁ κλῖμαξ , ὅς κατά ἐξουσία Ῥωμαῖος ἀνέλκω .
procopius-history.de-bellis 2.27.22
Χοσρόης δὲ ἀμφὶ ἡμέραν μέσην πολλήν τινα τοῦ στρατοῦ μοῖραν ἐπὶ τὴν μεγάλην καλουμένην πύλην ὡς τειχομαχήσοντας ἔπεμψεν .
Lemmas: Χοσρόης δέ ἀμφί ἡμέρα μέσος πολύς τις ὁ στρατός μοῖρα ἐπί ὁ μέγας καλέω πύλη ὡς τειχομαχέω πέμπω .
procopius-history.de-bellis 2.27.23
οἶς δὴ Ῥωμαῖοι ὑπαντιάσαντες οὐ στρατιῶται μόνον , ἀλλὰ καὶ ἀγροῖκοι καὶ τοῦ δήμου τινὲς καὶ μάχῃ νικήσαντες παρὰ πολὺ τοὺς βαρβάρους ἐτρέψαντο .
Lemmas: ὅς δή Ῥωμαῖος ὑπαντιάζω οὐ στρατιώτης μόνος , ἀλλά καί ἄγροικος καί ὁ δῆμος τις καί μάχη νικάω παρά πολύς ὁ βάρβαρος τρέπω .
procopius-history.de-bellis 2.27.24
ἔτι τε Περσῶν διωκομένων Παῦλος ἑρμηνεὺς παρὰ Χοσρόου ἥκων ἐς μέσους Ῥωμαίους ἀπήγγελλε Ῥεκινάριον ἐπὶ τῇ εἰρήνῃ ἐκ Βυζαντίου ἥκειν , οὕτω τε ἀμφότεροι διελύθησαν .
Lemmas: ἔτι τε Πέρσης διώκω Παῦλος ἑρμηνεύς παρά Χοσρόης ἥκω εἰς μέσος Ῥωμαῖος ἀπαγγέλλω Ῥεκινάριος ἐπί ὁ εἰρήνη ἐκ Βυζάντιον ἥκω , οὕτως τε ἀμφότερος διαλύω .
procopius-history.de-bellis 2.27.25
ἤδη δέ τισι πρότερον ἡμέραις ὁ Ῥεκινάριος ἐς τὸ τῶν βαρβάρων στρατόπεδον ἀφῖκτο .
Lemmas: ἤδη δέ τις πρότερος ἡμέρα ὁ Ῥεκινάριος εἰς ὁ ὁ βάρβαρος στρατόπεδον ἀφικνέομαι .
procopius-history.de-bellis 2.27.26
ἀλλὰ τοῦτο ἐς Ῥωμαίους ὡς ἥκιστα ἐξήνεγκαν Πέρσαι , καραδοκοῦντες δηλονότι τὴν ἐς τὸ τεῖχος ἐπιβουλήν , ὅπως , ἢν μὲν αὐτὸ ἐξελεῖν δύνωνται , μηδαμῆ ἐς τὰς σπονδὰς παρανομεῖν δόξωσιν , ἡσσηθέντες δέ , ὅπερ ἐγένετο , τὰ ἐς τὴν ξύμβασιν , Ῥωμαίων προκαλουμένων πρὸς αὐτάς ,
Lemmas: ἀλλά οὗτος εἰς Ῥωμαῖος ὡς ἦκα ἐκφέρω Πέρσης , καραδοκέω δηλονότι ὁ εἰς ὁ τεῖχος ἐπιβουλή , ὅπως , ἐάν μέν αὐτός ἐξαιρέω δύναμαι , μηδαμῆ εἰς ὁ σπονδή παρανομέω δοκέω , ἡσσάομαι δέ , ὅς γίγνομαι , ὁ εἰς ὁ σύμβασις , Ῥωμαῖος προκαλέω πρός αὐτός ,
procopius-history.de-bellis 2.27.27
θήσονται . ἐπεὶ δὲ Ῥεκινάριος ἐγένετο εἴσω πυλῶν , Πέρσαι μὲν ἠξίουν τοὺς τὴν εἰρήνην διοικησομένους παρὰ · Χοσρόην αὐτίκα δὴ μάλα ἰέναι , Ῥωμαῖοι δὲ σταλήσεσθαι πρέσβεις ἡμέραις τρισὶν ὕστερον ἔφασαν · τανῦν γὰρ σφίσι κακῶς τοῦ σώματος Μαρτῖνον τὸν στρατηγὸν ἔχειν .
Lemmas: τίθημι . ἐπεί δέ Ῥεκινάριος γίγνομαι εἴσω πύλη , Πέρσης μέν ἀξιόω ὁ ὁ εἰρήνη διοικέω παρά · Χοσρόης αὐτίκα δή μάλα ἔρχομαι , Ῥωμαῖος δέ σταλάω πρέσβυς ἡμέρα τρεῖς ὕστερος φημί · τανῦν γάρ σφεῖς κακός ὁ σῶμα Μαρτῖνος ὁ στρατηγός ἔχω .
procopius-history.de-bellis 2.27.28
Εἶναί τε ὑποτοπάζων οὐχ ὑγιᾶ τὸν λόγον Χοσρόης τὰ ἐς τὴν παράταξιν ἐξηρτύετο . καὶ τότε μὲν πλίνθων πάμπολύ τι χρῆμα ἐπὶ τὸ χῶμα ἐπέβαλε , δυοῖν δὲ ὕστερον ἡμέραιν παντὶ τῷ στρατῷ ὡς τειχομαχήσων ἐπὶ τὸν τῆς πόλεως περίβολον ἦλθεν .
Lemmas: εἰμί τε ὑποτοπάζω οὐ ὑγιής ὁ λόγος Χοσρόης ὁ εἰς ὁ παράταξις ἐξαρτύω . καί τότε μέν πλίνθος πάμπολυς τις χρῆμα ἐπί ὁ χῶμα ἐπιβάλλω , δύο δέ ὕστερος ἥμερος πᾶς ὁ στρατός ὡς τειχομαχέω ἐπί ὁ ὁ πόλις περίβολος ἔρχομαι .
procopius-history.de-bellis 2.27.29
ἔν τε πύλῃ ἑκάστῃ τῶν τινας ἀρχόντων καὶ μέρος τι τοῦ στρατεύματος καταστησάμενος ἅπαν τε τὸ τεῖχος ταύτῃ περιβαλὼν κλίμακάς τε αὐτῷ καὶ μηχανὰς προσῆγεν .
Lemmas: ἐν τε πύλη ἕκαστος ὁ τις ἄρχων καί μέρος τις ὁ στράτευμα καθίστημι ἅπας τε ὁ τεῖχος ταύτῃ περιβάλλω κλῖμαξ τε αὐτός καί μηχανή προσάγω .
procopius-history.de-bellis 2.27.30
ὄπισθεν δὲ τοὺς Σαρακηνοὺς ἅπαντας ξὺν τῶν Περσῶν τισιν ἔταξεν , οὐκ ἐφ’ ᾧ τῷ περιβόλῳ προσβάλωσιν , ἀλλ’ ὅπως ἁλισκομένης τῆς πόλεως αὐτοὶ τοὺς φεύγοντας σαγηνεύσαντες λάβωσι .
Lemmas: ὄπισθεν δέ ὁ Σαρακηνός ἅπας σύν ὁ Πέρσης τις τάσσω , οὐ ἐπί ὅς ὁ περίβολος προσβάλλω , ἀλλά ὅπως ἁλίσκομαι ὁ πόλις αὐτός ὁ φεύγω σαγηνεύω λαμβάνω .
procopius-history.de-bellis 2.27.31
τοιαύτῃ μὲν γνώμῃ τὸ στράτευμα ὁ Χοσρόης οὕτω διέταξε . τῆς δὲ μάχης πρωὶ ἀρξαμένης κατ’ ἀρχὰς μὲν τὰ Περσῶν καθυπέρτερα ἦν .
Lemmas: τοιοῦτος μέν γνώμη ὁ στράτευμα ὁ Χοσρόης οὕτως διατάσσω . ὁ δέ μάχη πρωΐ ἄρχω κατά ἀρχή μέν ὁ Πέρσης καθυπέρτερος εἰμί .
procopius-history.de-bellis 2.27.32
πολλοὶ γὰρ πρὸς λίαν ὀλίγους ἐμάχοντο , ἐπεὶ τῶν Ῥωμαίων οἱ πλεῖστοι ἀνήκοοί τε τῶν ποιουμένων καὶ ἀπαράσκευοι παντάπασιν ἦσαν .
Lemmas: πολύς γάρ πρός λίαν ὀλίγος μάχομαι , ἐπεί ὁ Ῥωμαῖος ὁ πολύς ἀνήκοος τε ὁ ποιέω καί ἀπαράσκευος παντάπασι ἥδω .
procopius-history.de-bellis 2.27.33
προϊούσης δὲ τῆς ξυμβολῆς θορύβων τε καὶ ταραχῆς ἔμπλεως ἡ πόλις ἐγίνετο , καὶ ξύμπαντες ἤδη αὐταῖς γυναιξὶ καὶ παιδαρίοις ἐπὶ τὸ τεῖχος ἀνέβαινον .
Lemmas: προέρχομαι δέ ὁ συμβολή θορύβος τε καί ταραχή ἔμπλεος ὁ πόλις γίγνομαι , καί σύμπας ἤδη αὐτός γυνή καί παιδάριον ἐπί ὁ τεῖχος ἀναβαίνω .
procopius-history.de-bellis 2.27.34
οἱ μὲν οὖν ἐν ἡλικίᾳ ξὺν τοῖς στρατιώταις καρτερώτατα τοὺς πολεμίους ἠμύνοντο , καὶ τῶν ἀγροίκων πολλοὶ ἐς τοὺς βαρβάρους ἔργα θαυμαστὰ ἐπεδείκνυντο .
Lemmas: ὁ μέν οὖν ἐν ἡλικία σύν ὁ στρατιώτης καρτερός ὁ πολέμιος ἀμύνω , καί ὁ ἄγροικος πολύς εἰς ὁ βάρβαρος έργο θαυμαστός ἐπιδείκνυμι .
procopius-history.de-bellis 2.27.35
παῖδες δὲ καὶ γυναῖκες ξὺν τοῖς γεγηρακόσι λίθους τε τοῖς μαχομένοις ξυνέλεγον καὶ τἄλλα ὑπούργουν .
Lemmas: παῖς δέ καί γυνή σύν ὁ γηράσκω λίθος τε ὁ μάχομαι συλλέγω καί ἄλλος ὑπουργέω .
procopius-history.de-bellis 2.27.36
τινὲς δὲ καὶ λέβητας ἐλαίου πολλοὺς ἐμπλησάμενοι πυρί τε αὐτοὺς πανταχῆ τοῦ τείχους ἐς διαρκῆ θερμήναντες χρόνον καὶ ζέον ὑπεράγαν τὸ ἔλαιον περιρραντηρίοις τισὶν ἐπιχέοντες ἔτι μᾶλλον τοὺς πολεμίους τοὺς τῷ περιβόλῳ προσιόντας ἐλύπουν .
Lemmas: τις δέ καί λέβης ἔλαιον πολύς ἐμπίμπλημι πῦρ τε αὐτός πανταχῇ ὁ τεῖχος εἰς διαρκής θερμαίνω χρόνος καί ζέω ὑπεράγαν ὁ ἔλαιον περιρραντήριον τις ἐπιχέω ἔτι μάλα ὁ πολέμιος ὁ ὁ περίβολος προσέρχομαι λυπέω .
procopius-history.de-bellis 2.27.37
ἤδη μὲν οὖν ἀπειπόντες οἱ Πέρσαι τὰ ὅπλα ἐρρίπτουν , τῷ τε βασιλεῖ ἐς ὄψιν ἐλθόντες πρὸς τὸν πόνον ἀντέχειν οὐκέτι ἔφασκον οἷοί τε εἶναι .
Lemmas: ἤδη μέν οὖν ἀπολέγω ὁ Πέρσης ὁ ὅπλον ῥίπτω , ὁ τε βασιλεύς εἰς ὄψις ἔρχομαι πρός ὁ πόνος ἀντέχω οὐκέτι φάσκω οἷος τε ἔρχομαι .
procopius-history.de-bellis 2.27.38
θυμῷ δὲ πολλῷ ὁ Χοσρόης ἐχόμενος καὶ ξὺν ἀπειλῇ ἐγκελευόμενος ἅπασιν ἐπὶ τοὺς πολεμίους ἐνῆγεν .
Lemmas: θυμός δέ πολύς ὁ Χοσρόης ἔχω καί σύν ἀπειλή ἐγκελεύω ἅπας ἐπί ὁ πολέμιος ἐνάγω .
procopius-history.de-bellis 2.27.39
οἱ δὲ κραυγῇ καὶ θορύβῳ πολλῷ τούς τε πύργους καὶ τὰς ἄλλας μηχανὰς τῷ τείχει προσῆγον καὶ τὰς κλίμακας ἐπετίθεντο , ὡς τὴν πόλιν αὐτοβοεὶ ἐξαιρήσοντες .
Lemmas: ὁ δέ κραυγή καί θόρυβος πολύς ὁ τε πύργος καί ὁ ἄλλος μηχανή ὁ τεῖχος προσάγω καί ὁ κλῖμαξ ἐπιτίθημι , ὡς ὁ πόλις αὐτοβοεί ἐξαιρέω .
procopius-history.de-bellis 2.27.40
τῶν δὲ Ῥωμαίων συχνά τε βαλλόντων καὶ παντὶ σθένει ἀμυνομένων , τρέπονται μὲν κατὰ κράτος οἱ βάρβαροι , ἀναχωροῦντα δὲ τὸν Χοσρόην ἐτώθαζον Ῥωμαῖοι , ἐς τειχομαχίαν παρακαλοῦντες .
Lemmas: ὁ δέ Ῥωμαῖος συχνός τε βάλλω καί πᾶς σθένος ἀμύνω , τρέπω μέν κατά κράτος ὁ βάρβαρος , ἀναχωρέω δέ ὁ Χοσρόης τωθάζω Ῥωμαῖος , εἰς τειχομαχία παρακαλέω .
procopius-history.de-bellis 2.27.41
μόνος δὲ Ἀζαρέθης ἀμφὶ πύλας τὰς Σοΐνας καλουμένας ξὺν τοῖς ἑπομένοις ἐμάχετο , οὗ δὴ Τριπυργίαν καλοῦσι τὸν χῶρον .
Lemmas: μόνος δέ Ἀζαρέθης ἀμφί πύλη ὁ Σόϊνος καλέω σύν ὁ ἕπομαι μάχομαι , οὗ δή Τριπυργία καλέω ὁ χῶρος .
procopius-history.de-bellis 2.27.42
Τῶν δὲ ταύτῃ Ῥωμαίων οὐκ ὄντων σφίσιν ἀξιομάχων , ἀλλὰ καὶ πρὸς τὰς προσβολὰς ἀπειπόντων , ἤδη τὸ ἐκτὸς τεῖχος , ὃ δὴ καλοῦσι προτείχισμα , πολλαχῆ διελόντες οἱ βάρβαροι ἰσχυρότατα τοῖς ἐκ τοῦ μεγάλου περιβόλου ἀμυνομένοις ἐνέκειντο , ἕως αὐτοῖς Περάνιος ξύν τε στρατιώταις πολλοῖς καὶ τῶν Ἐδεσσηνῶν τισιν ἐπεξῆλθε μάχῃ τε νικήσας ἐξήλασε .
Lemmas: ὁ δέ ταύτῃ Ῥωμαῖος οὐ εἰμί σφεῖς ἀξιόμαχος , ἀλλά καί πρός ὁ προσβολή ἀπολέγω , ἤδη ὁ ἐκτός τεῖχος , ὅς δή καλέω προτείχισμα , πολλαχῆ διαιρέω ὁ βάρβαρος ἰσχυρός ὁ ἐκ ὁ μέγας περίβολος ἀμύνω ἔγκειμαι , ἕως αὐτός Περάνιος σύν τε στρατιώτης πολύς καί ὁ Ἐδεσσηνός τις ἐπεξέρχομαι μάχη τε νικάω ἐξελαύνω .
procopius-history.de-bellis 2.27.43
καὶ ἡ τειχομαχία πρωὶ ἀρξαμένη ἐτελεύτα εἰς δείλην ὀψίαν , ἀμφότεροί τε τὴν νύκτα ἐκείνην ἡσυχῆ ἔμενον , Πέρσαι μὲν περί τε τοῖς χαρακώμασι δεδιότες καὶ σφίσιν αὐτοῖς , Ῥωμαῖοι δὲ λίθους τε ξυλλέγοντες ἐς τὰς ἐπάλξεις καὶ τἄλλα ἐν παρασκευῇ τῇ πάσῃ ποιούμενοι , ὡς τῇ ὑστεραίᾳ μαχούμενοι τοῖς πολεμίοις ἐπὶ τὸ τεῖχος προσβαλοῦσιν .
Lemmas: καί ὁ τειχομαχία πρωΐ ἄρχω τελευτάω εἰς δείλη ὄψιος , ἀμφότερος τε ὁ νύξ ἐκεῖνος ἡσυχῆ μένω , Πέρσης μέν περί τε ὁ χαράκωμα δείδω καί σφεῖς αὐτός , Ῥωμαῖος δέ λίθος τε συλλέγω εἰς ὁ ἔπαλξις καί ἄλλος ἐν παρασκευή ὁ πᾶς ποιέω , ὡς ὁ ὑστεραῖος μάχομαι ὁ πολέμιος ἐπί ὁ τεῖχος προσβάλλω .
procopius-history.de-bellis 2.27.44
ἡμέρᾳ μὲν οὖν τῇ ἐπιγινομένῃ τῶν βαρβάρων οὐδεὶς ἐπὶ τὸν περίβολον ἦλθε , τῇ δὲ μετ’ ἐκείνην μοῖρα μὲν τοῦ στρατοῦ Χοσρόου ἐγκελευομένου ταῖς Βαρλαοῦ καλουμέναις πύλαις ἐπέσκηψεν , ὑπαντιασάντων δὲ Ῥωμαίων αὐτοῖς ἡσσήθησάν τε παρὰ πολὺ τῇ μάχῃ καὶ δι’ ὀλίγου ἐς τὸ στρατόπεδον ἀνεχώρησαν .
Lemmas: ἡμέρα μέν οὖν ὁ ἐπιγίγνομαι ὁ βάρβαρος οὐδείς ἐπί ὁ περίβολος ἔρχομαι , ὁ δέ μετά ἐκεῖνος μοῖρα μέν ὁ στρατός Χοσρόης ἐγκελεύω ὁ Βαρλαός καλέω πύλη ἐπισκήπτω , ὑπαντιάζω δέ Ῥωμαῖος αὐτός ἡσσάομαι τε παρά πολύς ὁ μάχη καί διά ὀλίγος εἰς ὁ στρατόπεδον ἀναχωρέω .
procopius-history.de-bellis 2.27.45
καὶ τότε Παῦλος ὁ Περσῶν ἑρμηνεὺς παρὰ τὸ τεῖχος ἥκων Μαρτῖνον ἐκάλει , ἐφ’ ᾧ τὰ ἐς τὴν ξύμβασιν διοικήσηται .
Lemmas: καί τότε Παῦλος ὁ Πέρσης ἑρμηνεύς παρά ὁ τεῖχος ἥκω Μαρτῖνος καλέω , ἐπί ὅς ὁ εἰς ὁ σύμβασις διοικέω .
procopius-history.de-bellis 2.27.46
οὕτω τε Μαρτίνου τοῖς Περσῶν ἄρχουσιν ἐς λόγους ἐλθόντος ξυνέβησαν , καὶ πέντε κεντηνάρια πρὸς τῶν Ἐδεσσηνῶν ὁ Χοσρόης λαβὼν ἐν γράμμασιν αὐτοῖς τὴν ὁμολογίαν ἀπέλιπε τοῦ μηδὲν Ῥωμαίοις περαιτέρω λυμήνασθαι , τά τε χαρακώματα πάντα ἐμπρήσας ἐπ’ οἴκου ἀνεχώρησε παντὶ τῷ στρατῷ .
Lemmas: οὕτως τε Μαρτῖνος ὁ Πέρσης ἄρχων εἰς λόγος ἔρχομαι συμβαίνω , καί πέντε κεντηνάριον πρός ὁ Ἐδεσσηνός ὁ Χοσρόης λαμβάνω ἐν γράμμα αὐτός ὁ ὁμολογία ἀπολείπω ὁ μηδείς Ῥωμαῖος περαιτέρω λυμαίνομαι , ὁ τε χαράκωμα πᾶς ἐμπίμπρημι ἐπί οἶκος ἀναχωρέω πᾶς ὁ στρατός .
procopius-history.de-bellis 2.28.1
Ὑπὸ τὸν χρόνον τοῦτον Ῥωμαίων τετελευτήκασι στρατηγοὶ δύο , Ἰοῦστός τε ὁ βασιλέως ἀνεψιὸς καὶ Περάνιος ὁ Ἴβηρ , Ἰοῦστος μὲν νόσῳ διαφθαρείς , Περανίῳ δὲ συνέβη ἐν κυνηγεσίῳ τοῦ ἵππου ἐκπεπτωκότι διαρραγῆναι .
Lemmas: ὑπό ὁ χρόνος οὗτος Ῥωμαῖος τελευτάω στρατηγός δύο , Ἰοῦστος τε ὁ βασιλεύς ἀνεψιός καί Περάνιος ὁ Ἴβηρ , Ἰοῦστος μέν νόσος διαφθείρω , Περάνιον δέ συμβαίνω ἐν κυνηγέσιον ὁ ἵππος ἐκπίπτω διαράσσω .
procopius-history.de-bellis 2.28.2
διὸ δὴ ἀντ’ αὐτῶν βασιλεὺς ἑτέρους καταστησάμενος ἔπεμψε Μάρκελλόν τε , τὸν ἀδελφιδοῦν τὸν αὑτοῦ ἄρτι γενειάσκοντα , καὶ Κωνσταντιανόν , ὃς δὴ ὀλίγῳ πρότερον ἅμα Σεργίῳ παρὰ Χοσρόην πρεσβεύων ἐστάλη .
Lemmas: διό δή ἀντί αὐτός βασιλεύς ἕτερος καθίστημι πέμπω Μάρκελλος τε , ὁ ἀδελφιδέος ὁ ἑαυτοῦ ἄρτι γενειάσκω , καί Κωνσταντιανός , ὅς δή ὀλίγος πρότερος ἅμα Σέργιος παρά Χοσρόης πρεσβεύω σταλάω .
procopius-history.de-bellis 2.28.3
ἔπειτα δὲ Ἰουστινιανὸς βασιλεὺς πρέσβεις παρὰ Χοσρόην ἐπὶ τῇ ξυμβάσει Κωνσταντιανόν τε καὶ Σέργιον ἔπεμψεν .
Lemmas: ἔπειτα δέ Ἰουστινιανός βασιλεύς πρέσβυς παρά Χοσρόης ἐπί ὁ σύμβασις Κωνσταντιανός τε καί Σέργιος πέμπω .
procopius-history.de-bellis 2.28.4
οἱ δὲ αὐτὸν καταλαμβάνουσιν ἐν Ἀσσυρίοις , οὗ δὴ πολίσματα δύο Σελεύκειά τε καὶ Κτησιφῶν ἐστι , Μακεδόνων αὐτὰ δειμαμένων οἳ μετὰ τὸν Φιλίππου Ἀλέξανδρον Περσῶν τε ἦρξαν καὶ τῶν ταύτῃ ἐθνῶν .
Lemmas: ὁ δέ αὐτός καταλαμβάνω ἐν Ἀσσύριος , οὗ δή πόλισμα δύο Σελευκεία τε καί Κτησιφῶν εἰμί , Μακεδών αὐτός δέμω ὅς μετά ὁ Φίλιππος Ἀλέξανδρος Πέρσης τε ἄρχω καί ὁ ταύτῃ ἔθνος .
procopius-history.de-bellis 2.28.5
ἄμφω δὲ ταῦτα Τίγρης ποταμὸς διορίζει · οὐ γὰρ ἄλλην χώραν μεταξὺ ἔχουσιν .
Lemmas: ἄμφω δέ οὗτος Τίγρης ποταμός διορίζω · οὐ γάρ ἄλλος χώρα μεταξύ ἔχω .
procopius-history.de-bellis 2.28.6
ἐνταῦθα ἐντυχόντες Χοσρόῃ οἱ πρέσβεις ἠξίουν μὲν τὰ ἐπὶ τῆς Λαζικῆς χωρία Ῥωμαίοις ἀποδοῦναι , βεβαιότατα δὲ πρὸς αὐτοὺς τὰ ἀμφὶ τῇ εἰρήνῃ κρατύνασθαι .
Lemmas: ἐνταῦθα ἐντυγχάνω Χοσρόης ὁ πρέσβυς ἀξιόω μέν ὁ ἐπί ὁ Λαζική χωρίον Ῥωμαῖος ἀποδίδωμι , βέβαιος δέ πρός αὐτός ὁ ἀμφί ὁ εἰρήνη κρατύνω .
procopius-history.de-bellis 2.28.7
Χοσρόης δὲ οὐ ῥᾴδιον αὐτοὺς ἔφασκεν εἶναι ἀλλήλοις ξυμβῆναι , ἢν μή τινα ἐκεχειρίαν θέμενοι πρότερον οὕτω τε ἀδεέστερον ἀεὶ ἐς ἀλλήλους φοιτῶντες τά τε διάφορα διαλύσουσι καὶ τὰ τῆς εἰρήνης ἐν τῷ ἀσφαλεῖ τὸ λοιπὸν θήσονται .
Lemmas: Χοσρόης δέ οὐ ῥᾴδιος αὐτός φάσκω εἰμί ἀλλήλων συμβαίνω , ἐάν μή τις ἐκεχειρία τίθημι πρότερος οὕτως τε ἀδεής ἀεί εἰς ἀλλήλων φοιτάω ὁ τε διάφορον διαλύω καί ὁ ὁ εἰρήνη ἐν ὁ ἀσφαλής ὁ λοιπός τίθημι .
procopius-history.de-bellis 2.28.8
χρῆναι δὲ ὑπὲρ τῆς ἀεὶ ἐκεχειρίας χρήματά τέ οἱ τὸν Ῥωμαίων αὐτοκράτορα δοῦναι καί τινα Τριβοῦνον ὄνομα ἰατρὸν πέμψαι , ἐφ’ ᾧ οἱ ξυνδιατρίψει τακτόν τινα χρόνον .
Lemmas: χρή δέ ὑπέρ ὁ ἀεί ἐκεχειρία χρῆμα τε ἕ ὁ Ῥωμαῖος αὐτοκράτωρ δίδωμι καί τις Τριβοῦνος ὄνομα ἰατρός πέμπω , ἐπί ὅς ἕ συνδιατρίβω τακτός τις χρόνος .
procopius-history.de-bellis 2.28.9
ἐτύγχανε γὰρ ὁ ἰατρὸς οὗτος νόσου τε αὐτὸν ἀπαλλάξας χαλεπῆς πρότερον καὶ ἀπ’ αὐτοῦ φίλος τε καὶ ποθεινὸς ἐς τὰ μάλιστα ὤν .
Lemmas: τυγχάνω γάρ ὁ ἰατρός οὗτος νόσος τε αὐτός ἀπαλλάσσω χαλεπός πρότερος καί ἀπό αὐτός φίλος τε καί ποθεινός εἰς ὁ μάλα εἰμί .
procopius-history.de-bellis 2.28.10
ταῦτα ἐπεὶ βασιλεὺς Ἰουστινιανὸς ἤκουσε , τόν τε Τριβοῦνον καὶ τὰ χρήματα εὐθὺς ἔπεμψε ξυνιόντα ἐς κεντηνάρια εἴκοσιν .
Lemmas: οὗτος ἐπεί βασιλεύς Ἰουστινιανός ἀκούω , ὁ τε Τριβοῦνος καί ὁ χρῆμα εὐθύς πέμπω συνέρχομαι εἰς κεντηνάριον εἴκοσι .
procopius-history.de-bellis 2.28.11
οὕτω τε αἱ σπονδαὶ γεγόνασι Ῥωμαίοις τε καὶ Πέρσαις ἐς ἐνιαυτοὺς πέντε , δέκατόν τε καὶ ἔνατον ἔτος Ἰουστινιανοῦ βασιλέως τὴν αὐτοκράτορα ἀρχὴν ἔχοντος .
Lemmas: οὕτως τε ὁ σπονδή γίγνομαι Ῥωμαῖος τε καί Πέρσης εἰς ἐνιαυτός πέντε , δέκατος τε καί ἔνατος ἔτος Ἰουστινιανός βασιλεύς ὁ αὐτοκράτωρ ἀρχή ἔχω .
procopius-history.de-bellis 2.28.12
Ὀλίγῳ δὲ ὕστερον Ἀρέθας τε καὶ Ἀλαμούνδαρος , οἱ τῶν Σαρακῃνῶν ἄρχοντες , πόλεμον πρὸς ἀλλήλους κατὰ μόνας διέφερον , οὔτε Ῥωμαίων οὔτε Περσῶν ἀμυνόντων σφίσι .
Lemmas: ὀλίγος δέ ὕστερος Ἀρέθας τε καί Ἀλαμούνδαρος , ὁ ὁ Σαρακηνός ἄρχων , πόλεμος πρός ἀλλήλων κατά μόνος διαφέρω , οὔτε Ῥωμαῖος οὔτε Πέρσης ἀμύνω σφεῖς .
procopius-history.de-bellis 2.28.13
καὶ Ἀλαμούνδαρος μὲν ἕνα τῶν Ἀρέθα παίδων ἵππους νέμοντα ἐξ ἐπιδρομῆς ἑλὼν τῇ Ἀφροδίτῃ εὐθὺς ἔθυσε , καὶ ἀπ’ αὐτοῦ ἐγνώσθη οὐ καταπροΐεσθαι τὰ Ῥωμαίων πράγματα Πέρσαις Ἀρέθαν .
Lemmas: καί Ἀλαμούνδαρος μέν εἷς ὁ Ἀρέθας παῖς ἵππος νέμω ἐκ ἐπιδρομή αἱρέω ὁ Ἀφροδίτη εὐθύς θύω , καί ἀπό αὐτός γιγνώσκω οὐ καταπροίημι ὁ Ῥωμαῖος πρᾶγμα Πέρσης Ἀρέθας .
procopius-history.de-bellis 2.28.14
μετὰ δὲ ξυνίασι μὲν ἐς μάχην ἑκάτεροι παντὶ τῷ στρατῷ , νικῶσι δὲ κατὰ κράτος οἱ ξὺν τῷ Ἀρέθᾳ , τρεψάμενοί τε τοὺς πολεμίους πολλοὺς ἔκτειναν . καὶ παρ’ ὀλίγον Ἀρέθας ἦλθε δύο τῶν Ἀλαμουνδάρου παίδων ζῶντας ἑλεῖν , οὐ μέντοι γε εἷλε . τὰ μὲν οὖν Σαρακηνῶν ταύτῃ πη εἶχεν .
Lemmas: μετά δέ συνέρχομαι μέν εἰς μάχη ἑκάτερος πᾶς ὁ στρατός , νικάω δέ κατά κράτος ὁ σύν ὁ Ἀρέθας , τρέπω τε ὁ πολέμιος πολύς κτείνω . καί παρά ὀλίγος Ἀρέθας ἔρχομαι δύο ὁ Ἀλαμούνδαρος παῖς ζάω αἱρέω , οὐ μέντοι γε αἱρέω . ὁ μέν οὖν Σαρακηνός ταύτῃ πῇ ἔχω .
procopius-history.de-bellis 2.28.15
Χοσρόης δέ , ὁ Περσῶν βασιλεύς , ἔνδηλος γέγονε τὴν ἐκεχειρίαν νῷ δολερῷ πρὸς Ῥωμαίους πεποιημένος , ἐφ’ ᾧ δὴ αὐτοὺς διὰ τὴν εἰρήνην ἀναπεπτωκότας λαβὼν ἀνήκεστόν τι ἐργάσεται .
Lemmas: Χοσρόης δέ , ὁ Πέρσης βασιλεύς , ἔνδηλος γίγνομαι ὁ ἐκεχειρία νόος δολερός πρός Ῥωμαῖος ποιέω , ἐπί ὅς δή αὐτός διά ὁ εἰρήνη ἀναπίπτω λαμβάνω ἀνήκεστος τις ἐργάζομαι .
procopius-history.de-bellis 2.28.16
τρίτῳ γὰρ τῆς ἐκεχειρίας ἐνιαυτῷ μηχανᾶται τοιάδε · ἤστην ἐν Πέρσαις ἀδελφοὶ δύο , Φάβριζός τε καὶ Ἰσδιγούσνας , ἀρχὰς μὲν περιβεβλημένω ἐνταῦθα μεγίστας καὶ ἄλλως λογισμῷ πονηροτάτω Περσῶν ἁπάντων καὶ δόξαν ἐπὶ τῇ δεινότητι καὶ κακοτροπίᾳ πολλὴν ἔχοντε .
Lemmas: τρίτος γάρ ὁ ἐκεχειρία ἐνιαυτός μηχανάομαι τοιόσδε · εἰμί ἐν Πέρσης ἀδελφός δύο , Φάβριζος τε καί Ἰσδιγούσνας , ἀρχή μέν περιβάλλω ἐνταῦθα μέγας καί ἄλλος λογισμός πονηρός Πέρσης ἅπας καί δόξα ἐπί ὁ δεινότης καί κακοτροπία πολύς ἔχω .
procopius-history.de-bellis 2.28.17
βουλευσάμενος οὖν πόλιν Δάρας καταλαβεῖν ἐξ ἐπιδρομῆς καὶ Λαζικῆς ἐξοικίσαι Κόλχους ἅπαντας , Πέρσας δὲ ἀντ’ αὐτῶν οἰκήτορας καταστήσασθαι , τὼ ἄνδρε τούτω ἐς ἄμφω τὰ ἔργα ὑπηρετήσοντας εἵλετο ·
Lemmas: βουλεύω οὖν πόλις Δάρα καταλαμβάνω ἐκ ἐπιδρομή καί Λαζική ἐξοικίζω Κόλχος ἅπας , Πέρσης δέ ἀντί αὐτός οἰκήτωρ καθίστημι , ὁ ἀνήρ οὗτος εἰς ἄμφω ὁ ἔργον ὑπηρετέω αἱρέω ·
procopius-history.de-bellis 2.28.18
ἕρμαιον γὰρ καὶ λόγου πολλοῦ ἄξιον ἐφαίνετο εἶναι γῆν τὴν Κολχίδα σφετερισαμένῳ ἐν τῷ βεβαίῳ τῆς κτήσεως ἔχειν , ξύμφορον λογισαμένῳ τῇ Περσῶν ἀρχῇ κατὰ πολλὰ ἔσεσθαι τοῦτό γε .
Lemmas: ἕρμαιον γάρ καί λόγος πολύς ἄξιος φαίνω εἰμί γῆ ὁ Κολχίς σφετερίζω ἐν ὁ βέβαιος ὁ κτῆσις ἔχω , σύμφορος λογίζομαι ὁ Πέρσης ἀρχή κατά πολύς εἰμί τούτος γε .
procopius-history.de-bellis 2.28.19
τήν τε γὰρ Ἰβηρίαν ἐν τῷ ἀσφαλεῖ ἐς τὸ ἔπειτα ἕξειν , οὐκ ἂν ἔτι ἐχόντων Ἰβήρων ἐφ’ οὕστινας ἀνθρώπων ἀποστάντες σωθήσονται ·
Lemmas: ὁ τε γάρ Ἰβηρία ἐν ὁ ἀσφαλής εἰς ὁ ἔπειτα ἔχω , οὐ ἄν ἔτι ἔχω Ἴβηρ ἐπί ὅστις ἄνθρωπος ἀφίστημι σῴζω ·
procopius-history.de-bellis 2.28.20
ἐπειδὴ γὰρ οἱ τούτων δὴ λογιμώτατοι τῶν βαρβάρων ὁμοῦ Γουργένῃ τῷ βασιλεῖ ἐς ἀπόστασιν εἶδον , ὥσπερ μοι ἐν τοῖς ἔμπροσθε λόγοις ἐρρήθη , οὔτε βασιλέα σφίσι καταστήσεσθαι τὸ ἐνθένδε ξυνεχώρουν Πέρσαι οὔτε αὐτογνωμονοῦντες Περσῶν κατήκοοι Ἴβηρες ἦσαν , ἀλλ’ ὑποψίᾳ τε καὶ ἀπιστίᾳ ἐς ἀλλήλους πολλῇ εἴχοντο .
Lemmas: ἐπειδή γάρ ὁ οὗτος δή λόγιμος ὁ βάρβαρος ὁμοῦ Γουργένης ὁ βασιλεύς εἰς ἀπόστασις ὁράω , ὥσπερ ἐγώ ἐν ὁ ἔμπροσθεν λόγος λέγω , οὔτε βασιλεύς σφεῖς καθίστημι ὁ ἐνθένδε συγχωρέω Πέρσης οὔτε αὐτογνωμονέω Πέρσης κατήκοος Ἴβηρ εἰμί , ἀλλά ὑποψία τε καί ἀπιστία εἰς ἀλλήλων πολύς ἔχω .
procopius-history.de-bellis 2.28.21
ἔνδηλοί τε Ἴβηρες ἦσαν δυσανασχετοῦντές τε ἰσχυρότατα καὶ νεωτεριοῦντες οὐ πολλῷ ὕστερον , ἤν τινός ποτε καιροῦ λαβέσθαι δυνατοὶ εἶεν .
Lemmas: ἔνδηλος τε Ἴβηρ εἰμί δυσανασχετέω τε ἰσχυρός καί νεωτερίζω οὐ πολύς ὕστερος , ἐάν τις ποτέ καιρός λαμβάνω δυνατός εἰμί .
procopius-history.de-bellis 2.28.22
καὶ πρὸς Οὔννων τῶν Λαζικῇ προσοίκων ἀδῄωτον μὲν τὴν Περσῶν ἀρχὴν ἐς ἀεὶ ἔσεσθαι , ῥᾷον δὲ καὶ ἀπονώτερον αὐτοὺς τῇ Ῥωμαίων ἀρχῇ ἐπιπέμψειν , ἡνίκα ἂν αὐτῷ βουλομένῳ εἴη · οὐ γὰρ ἄλλο οὐδὲν τοῖς ἐν Καυκάσῳ οἰκοῦσι βαρβάροις ἢ ἐπιτείχισμα Λαζικὴν εἶναι .
Lemmas: καί πρός Οὖννοι ὁ Λαζική πρόσοικος ἀδῄωτος μέν ὁ Πέρσης ἀρχή εἰς ἀεί εἰμί , ῥᾴδιος δέ καί ἄπονος αὐτός ὁ Ῥωμαῖος ἀρχή ἐπιπέμπω , ἡνίκα ἄν αὐτός βούλομαι εἰμί · οὐ γάρ ἄλλος οὐδείς ὁ ἐν Καύκασος οἰκέω βάρβαρος ἤ ἐπιτείχισμα Λαζική ἔρχομαι .
procopius-history.de-bellis 2.28.23
μάλιστα δὲ πάντων κατὰ τοῦτο ξυνοίσειν πρὸς Λαζικῆς ἐπικράτησιν ἤλπιζε Πέρσαις , ὅτι δὴ ἐξ αὐτῆς ὁρμώμενοι δυνήσονται οὐδενὶ πόνῳ καταθέοντες καὶ πεζῇ καὶ ναυσὶ τὰ ἐπὶ τοῦ Εὐξείνου καλουμένου πόντου χωρία Καππαδόκας μὲν καὶ τοὺς αὐτῶν ἐχομένους Γαλάτας καὶ Βιθυνοὺς παραστήσεσθαι , ἐξ ἐπιδρομῆς δὲ Βυζαντίους αἱρήσειν , οὐδενὸς σφίσιν ἀντιστατοῦντος .
Lemmas: μάλα δέ πᾶς κατά οὗτος συμφέρω πρός Λαζική ἐπικράτησις ἐλπίζω Πέρσης , ὅτι δή ἐκ αὐτός ὁρμάω δύναμαι οὐδείς πόνος καταθέω καί πεζός καί ναῦς ὁ ἐπί ὁ Εὔξεινος καλέω πόντος χωρίον Καππαδόκης μέν καί ὁ αὐτός ἔχω Γαλάτης καί Βιθυνός παρίστημι , ἐκ ἐπιδρομή δέ Βυζάντιος αἱρέω , οὐδείς σφεῖς ἀντιστατέω .
procopius-history.de-bellis 2.28.24
τούτων μὲν δὴ ἕνεκα προσποιεῖσθαι Χοσρόης Λαζικὴν ἤθελεν , ἐπὶ Λαζοῖς δὲ τὸ θαρσεῖν ὡς ἥκιστα εἶχεν .
Lemmas: οὗτος μέν δή ἕνεκα προσποιέω Χοσρόης Λαζική ἐθέλω , ἐπί Λαζός δέ ὁ θαρσέω ὡς ἦκα ἔχω .
procopius-history.de-bellis 2.28.25
ἐπειδὴ γὰρ Ῥωμαῖοι ἐκ τῆς Λαζικῆς ἀνεχώρησαν , Λαζῶν τὸ πλῆθος τῇ Περσῶν ἀρχῇ ἐπιεικῶς ἤχθετο . μονότροποι γάρ , εἴπερ ἄλλοι τινές , οἱ Πέρσαι εἰσὶ καὶ τὰ ἐς τὴν δίαιταν ὑπεράγαν σκληροί .
Lemmas: ἐπειδή γάρ Ῥωμαῖος ἐκ ὁ Λαζική ἀναχωρέω , Λᾶζαι ὁ πλῆθος ὁ Πέρσης ἀρχή ἐπιεικής ἄχθομαι . μονότροπος γάρ , εἴπερ ἄλλος τις , ὁ Πέρσης εἰμί καί ὁ εἰς ὁ δίαιτα ὑπεράγαν σκληρός .
procopius-history.de-bellis 2.28.26
καὶ αὐτοῖς οἵ τε νόμοι δυσπρόσοδοί εἰσι πρὸς πάντων ἀνθρώπων καὶ τὰ ἐπιτάγματα οὐδαμῆ ἀνεκτά . πρὸς μέντοι Λαζοὺς καὶ διαφερόντως τὸ διαλλάσσον τῆς τε γνώμης ἀεὶ καὶ τῆς διαίτης παρὰ πολὺ διαφαίνεται , ἐπεὶ Λαζοὶ μὲν Χριστιανοί εἰσι πάντων μάλιστα , Πέρσαις δὲ ἀπ’ ἐναντίας αὐτῶν τὰ ἐς τὸ θεῖον ἅπαντα ἔχει .
Lemmas: καί αὐτός ὁ τε νόμος δυσπρόσοδος εἰμί πρός πᾶς ἄνθρωπος καί ὁ ἐπίταγμα οὐδαμῆ ἀνεκτός . πρός μέντοι Λαζός καί διαφερόντως ὁ διαλλάσσω ὁ τε γνώμη ἀεί καί ὁ δίαιτα παρά πολύς διαφαίνω , ἐπεί Λαζός μέν Χριστιανός εἰμί πᾶς μάλα , Πέρσης δέ ἀπό ἐναντίος αὐτός ὁ εἰς ὁ θεῖος ἅπας ἔχω .
procopius-history.de-bellis 2.28.27
χωρὶς δὲ τούτων ἅλες μὲν τῆς Λαζικῆς οὐδαμῆ γίνονται , οὐ μὴν οὔτε σῖτος οὔτε οἶνος οὔτε τι ἄλλο ἀγαθὸν φύεται .
Lemmas: χωρίς δέ οὗτος ἅλς μέν ὁ Λαζική οὐδαμῆ γίγνομαι , οὐ μήν οὔτε σῖτος οὔτε οἶνος οὔτε τις ἄλλος ἀγαθός φύω .
procopius-history.de-bellis 2.28.28
ἐκ δὲ Ῥωμαίων τῶν παραλίων ἅπαντα ταῖς ναυσὶν ἐπεισέρχεται σφίσι , καὶ ταῦτα οὐ χρυσίον τοῖς συμβάλλουσι προϊεμένοις , ἀλλὰ δέρρεις τε καὶ ἀνδράποδα καὶ εἴ τι ἄλλο ἐνταῦθα κατὰ πολὺ περιεῖναι ξυμβαίνει .
Lemmas: ἐκ δέ Ῥωμαῖος ὁ παράλιον ἅπας ὁ ναῦς ἐπεισέρχομαι σφεῖς , καί οὗτος οὐ χρυσίον ὁ συμβάλλω προίημι , ἀλλά δέρρις τε καί ἀνδράποδον καί εἰ τις ἄλλος ἐνταῦθα κατά πολύς περίειμι συμβαίνω .
procopius-history.de-bellis 2.28.29
τούτου τε , ὡς τὸ εἰκός , ἀποκεκλεισμένοι τὸ λοιπὸν ἤσχαλλον . ὧν δὴ ὁ Χοσρόης αἰσθόμενος προτερῆσαι ξὺν τῷ ἀσφαλεῖ , πρίν τι ἐς αὐτὸν νεωτερίσειαν , ἐν σπουδῇ εἶχε .
Lemmas: οὗτος τε , ὡς ὁ ἔοικα , ἀποκλείω ὁ λοιπός ἀσχάλλω . ὅς δή ὁ Χοσρόης αἰσθάνομαι προτερέω σύν ὁ ἀσφαλής , πρίν τις εἰς αὐτός νεωτερίζω , ἐν σπουδή ἔχω .
procopius-history.de-bellis 2.28.30
καί οἱ βουλευομένῳ ξυμφορώτατον ἔδοξεν εἶναι Γουβάζην τὸν Λαζῶν βασιλέα ἐκποδὼν ὅτι τάχιστα ποιησαμένῳ Λαζοὺς ἐνθένδε πανδημεὶ ἀναστήσειν , οὕτω τε Πέρσας καὶ ἄλλα ἄττα ἔθνη ξυνοικιεῖν ἐν ταύτῃ τῇ χώρᾳ .
Lemmas: καί ἕ βουλεύω σύμφορος δοκέω εἰμί Γουβάζης ὁ Λᾶζαι βασιλεύς ἐκποδών ὅτι ταχύς ποιέω Λαζός ἐνθένδε πανδημεί ἀνίστημι , οὕτως τε Πέρσης καί ἄλλος τίς ἔθνος συνοικίζω ἐν οὗτος ὁ χώρα .
procopius-history.de-bellis 2.28.31
Ταῦτα ὁ Χοσρόης βεβουλευμένος Ἰσδιγούσναν ὡς ἐπὶ πρεσβείᾳ δῆθεν τῷ λόγῳ ἐς Βυζάντιον στέλλει , καί οἱ Περσῶν ἀριστίνδην ἀπολεξάμενος πεντακοσίους ξυνέπεμψεν , ἐπιστείλας σφίσι γενέσθαι μὲν ἐν πόλει Δάρας , ἐν οἰκίαις δὲ καταλῦσαι πολλαῖς , ταύτας τε νύκτωρ ἁπάσας ἐμπρῆσαι , καὶ Ῥωμαίων ἀμφὶ τὸ πῦρ τοῦτο ἠσχολημένων , ὡς τὸ εἰκός , ἁπάντων ἀνοιγνύναι μὲν τὰς πύλας εὐθύς , τῇ δὲ πόλει τὸ ἄλλο Περσῶν στράτευμα δέξασθαι .
Lemmas: οὗτος ὁ Χοσρόης βουλεύω Ἰσδιγούσναν ὡς ἐπί πρεσβεία δῆθεν ὁ λόγος εἰς Βυζάντιον στέλλω , καί ἕ Πέρσης ἀριστίνδην ἀπολέγω πεντακόσιοι συμπέμπω , ἐπιστέλλω σφεῖς γίγνομαι μέν ἐν πόλις Δάρα , ἐν οἰκία δέ καταλύω πολύς , οὗτος τε νύκτωρ ἅπας ἐμπίμπρημι , καί Ῥωμαῖος ἀμφί ὁ πῦρ οὗτος ἀσχολέω , ὡς ὁ ἔοικα , ἅπας ἀνοίγνυμι μέν ὁ πύλη εὐθύς , ὁ δέ πόλις ὁ ἄλλος Πέρσης στράτευμα δέχομαι .
procopius-history.de-bellis 2.28.32
προείρητο γὰρ τῷ Νισίβιδος πόλεως ἄρχοντι στρατιωτῶν πλῆθος ἄγχιστά πη ἐγκρυφιάζοντι ἐν παρασκευῇ ἔχειν . οὕτω γὰρ αὐτοὺς ᾤετο Χοσρόης οὐδενὶ πόνῳ Ῥωμαίους τε ἅπαντας διαχρήσεσθαι καὶ τὴν πόλιν Δάρας ἐν βεβαίῳ καταλαβόντας σχήσειν .
Lemmas: προλέγω γάρ ὁ Νίσιβις πόλις ἄρχων στρατιώτης πλῆθος ἄγχιστος πη ἐγκρυφιάζω ἐν παρασκευή ἔχω . οὕτως γάρ αὐτός οἴομαι Χοσρόης οὐδείς πόνος Ῥωμαῖος τε ἅπας διαχράομαι καί ὁ πόλις Δάρα ἐν βέβαιος καταλαμβάνω ἔχω .
procopius-history.de-bellis 2.28.33
ἀλλά τις εὖ εἰδὼς τά πρασσόμενα , Ῥωμαῖος μὲν ἀνήρ , αὐτόμολος δὲ ὀλίγῳ πρότερον ἐς Πέρσας ἥκων , τὸν πάντα λόγον Γεωργίῳ φράζει , ἐνταῦθα τότε διατριβὴν ἔχοντι , οὗ δὴ ἐν τοῖς ἔμπροσθεν λόγοις ἐμνήσθην , ἅτε Περσῶν ἀναπείσαντος τοὺς ἐν τῷ Σισαυράνων πολιορκουμένους φρουρίῳ σφᾶς αὐτοὺς ἐνδοῦναι Ῥωμαίοις .
Lemmas: ἀλλά τις εὖ οἶδα ὁ πράσσω , Ῥωμαῖος μέν ἀνήρ , αὐτόμολος δέ ὀλίγος πρότερος εἰς Πέρσης ἥκω , ὁ πᾶς λόγος Γεώργιος φράζω , ἐνταῦθα τότε διατριβή ἔχω , ὅς δή ἐν ὁ ἔμπροσθεν λόγος μιμνῄσκω , ἅτε Πέρσης ἀναπείθω ὁ ἐν ὁ Σισαυράνων πολιορκέω φρούριον σφεῖς αὐτός ἐνδίδωμι Ῥωμαῖος .
procopius-history.de-bellis 2.28.34
Γεώργιος οὖν ἐν τοῖς Ῥωμαίων τε καὶ Περσῶν ὁρίοις ἀπαντήσας τῷ πρεσβευτῇ τούτῳ ἔφασκεν οὐ κατὰ πρεσβείαν τὰ ποιούμενα εἶναι , καὶ οὔ ποτε Πέρσας τοσούτους τὸ πλῆθος ἐν πόλει Ῥωμαίων αὐλίσασθαι .
Lemmas: Γεώργιος οὖν ἐν ὁ Ῥωμαῖος τε καί Πέρσης ὅριον ἀπαντάω ὁ πρεσβευτής οὗτος φάσκω οὐ κατά πρεσβεία ὁ ποιέω εἰμί , καί οὐ ποτέ Πέρσης τοσοῦτος ὁ πλῆθος ἐν πόλις Ῥωμαῖος αὐλίζομαι .
procopius-history.de-bellis 2.28.35
χρῆν γὰρ τοὺς μὲν ἄλλους ἅπαντας ἐν χωρίῳ Ἀμμώδιος ἀπολιπεῖν , αὐτῷ δὲ ξὺν ὀλίγοις τισὶν ἐς πόλιν Δάρας ἐσιτητὰ εἶναι .
Lemmas: χρή γάρ ὁ μέν ἄλλος ἅπας ἐν χωρίον Ἀμμώδιος ἀπολείπω , αὐτός δέ σύν ὀλίγος τις εἰς πόλις Δάρα ἐσιτητός ἔρχομαι .
procopius-history.de-bellis 2.28.36
ὁ μὲν οὖν Ἰσδιγούσνας ἠγανάκτει τε καὶ δυσφορουμένῳ ἐῴκει , ἅτε περιυβρισμένος οὐ δέον , καίπερ ἐπὶ πρεσβείᾳ παρὰ τὸν Ῥωμαίων βασιλέα στελλόμενος .
Lemmas: ὁ μέν οὖν Ἰσδιγούσνας ἀγανακτέω τε καί δυσφορέω ἔοικα , ἅτε περιυβρίζω οὐ δέω , καίπερ ἐπί πρεσβεία παρά ὁ Ῥωμαῖος βασιλεύς στέλλω .
procopius-history.de-bellis 2.28.37
Γεώργιος δέ οἱ οὐ προσέχων τὸν νοῦν ἠγριωμένῳ διεσώσατο τὴν πόλιν Ῥωμαίοις . ξὺν γὰρ ἀνδράσιν εἴκοσι μόνοις τῇ πόλει τὸν Ἰσδιγούσναν ἐδέξατο .
Lemmas: Γεώργιος δέ ἕ οὐ προσέχω ὁ νόος ἀγριόω διασῴζω ὁ πόλις Ῥωμαῖος . σύν γάρ ἀνήρ εἴκοσι μόνος ὁ πόλις ὁ Ἰσδιγούσναν δέχομαι .
procopius-history.de-bellis 2.28.38
Ταύτης οὖν τῆς πείρας ἀποτυχὼν ὁ βάρβαρος οὗτος ὡς πρεσβεύων ἐς Βυζάντιον ἦλθε , τήν τε γυναῖκα καὶ θυγατέρας ἐπαγόμενος δύο ʽτοῦτο γὰρ ἦν αὐτῷ τὸ παραπέτασμα τοῦ ξυνεληλυθότος ὁμίλοὐ , τῷ τε βασιλεῖ ἐς ὄψιν ἥκων ἀμφὶ μὲν τῶν σπουδαίων τινὶ οὐ μέγα οὐ μικρὸν ἴσχυσεν εἰπεῖν , καίπερ οὐχ ἧσσον ἢ μῆνας δέκα κατατρίψας ἐν Ῥωμαίων τῇ γῇ .
Lemmas: οὗτος οὖν ὁ πεῖρα ἀποτυγχάνω ὁ βάρβαρος οὗτος ὡς πρεσβεύω εἰς Βυζάντιον ἔρχομαι , ὁ τε γυνή καί θυγάτηρ ἐπάγω δύο οὐτάω γάρ εἰμί αὐτός ὁ παραπέτασμα ὁ συνέρχομαι ὅμιλος , ὁ τε βασιλεύς εἰς ὄψις ἥκω ἀμφί μέν ὁ σπουδαῖος τις οὐ μέγας οὐ μικρός ἰσχύω λέγω , καίπερ οὐ ἥσσων ἤ μήν δέκα κατατρίβω ἐν Ῥωμαῖος ὁ γῆ .
procopius-history.de-bellis 2.28.39
τὰ μέντοι δῶρα παρὰ Χοσρόου , ᾗπερ εἴθισται , καὶ γράμματα βασιλεῖ ἔδωκε , δι’ ὧν ὁ Χοσρόης Ἰουστινιανὸν βασιλέα σημῆναι ἠξίου εἴ οἱ τὸ σῶμα ὑγιείας πέρι ὡς ἄριστα ἔχοι .
Lemmas: ὁ μέντοι δῶρον παρά Χοσρόης , ᾗ ἐθίζω , καί γράμμα βασιλεύς δίδωμι , διά ὅς ὁ Χοσρόης Ἰουστινιανός βασιλεύς σημαίνω ἀξιόω εἰ ἕ ὁ σῶμα ὑγίεια περί ὡς ἀγαθός ἔχω .
procopius-history.de-bellis 2.28.40
τοῦτον μέντοι τὸν Ἰσδιγούσναν Ἰουστινιανὸς βασιλεὺς μάλιστα πρέσβεων ἁπάντων ὧν ἡμεῖς ἴσμεν ξύν τε πολλῇ φιλοφροσύνῃ εἶδε καὶ διὰ τιμῆς ἱκανῶς ἤγαγεν .
Lemmas: οὗτος μέντοι ὁ Ἰσδιγούσναν Ἰουστινιανός βασιλεύς μάλα πρέσβυς ἅπας ὅς ἐγώ οἶδα σύν τε πολύς φιλοφροσύνη ὁράω καί διά τιμή ἱκανός ἄγω .
procopius-history.de-bellis 2.28.41
ὥστε καὶ ἡνίκα δὴ αὐτὸν ἑστιῴη , Βραδούκιον , ὅσπερ αὐτῷ ἑρμηνεὺς εἵπετο , ξὺν αὐτῷ ἐπὶ τῆς στιβάδος κατέκλινε , πρᾶγμα πώποτε οὐ γεγονὸς πρότερον ἐκ τοῦ παντὸς χρόνου .
Lemmas: ὥστε καί ἡνίκα δή αὐτός ἑστιάω , Βραδούκιος , ὅς αὐτός ἑρμηνεύς ἕπομαι , σύν αὐτός ἐπί ὁ στιβάς κατακλίνω , πρᾶγμα πώποτε οὐ γίγνομαι πρότερος ἐκ ὁ πᾶς χρόνος .
procopius-history.de-bellis 2.28.42
ἑρμηνέα γὰρ οὐδὲ τῶν τινι καταδεεστέρων ἀρχόντων , μή τί γε δὴ βασιλεῖ ὁμοτράπεζον γεγονότα οὐδείς ποτε εἶδεν .
Lemmas: ἑρμηνεύς γάρ οὐδέ ὁ τις καταδεής ἄρχων , μή τίς γε δή βασιλεύς ὁμοτράπεζος γίγνομαι οὐδείς ποτέ ὁράω .
procopius-history.de-bellis 2.28.43
ἀλλὰ καὶ μεγαλοπρεπέστερον ἢ κατὰ πρεσβευτὴν τὸν ἄνδρα τοῦτον ἐδέξατό τε καὶ ἀπεπέμψατο , καίπερ ἐπ’ οὐδενὶ ἔργῳ τὴν πρεσβείαν ,
Lemmas: ἀλλά καί μεγαλοπρεπής ἤ κατά πρεσβευτής ὁ ἀνήρ οὗτος δέχομαι τε καί ἀποπέμπω , καίπερ ἐπί οὐδείς ἔργον ὁ πρεσβεία ,
procopius-history.de-bellis 2.28.44
ὥσπερ μοι εἴρηται , πεποιημένον . ἢν γάρ τις τάς τε δαπάνας διαριθμήσαιτο καὶ τὰ δῶρα ὅσα ἐνθένδε κεκομισμένος Ἰσδιγούσνας ἀπιὼν ᾤχετο , πλέον αὐτὰ κατατείνοντα ἢ ἐς χρυσοῦ κεντηνάρια δέκα εὑρήσει . τὰ μὲν οὖν τῆς ἐς Δάρας πόλιν ἐπιβουλῆς τῷ Χοσρόῃ ἐς τοῦτο ἐτελεύτα .
Lemmas: ὥσπερ ἐγώ λέγω , ποιέω . ἐάν γάρ τις ὁ τε δαπάνη διαριθμέω καί ὁ δῶρον ὅσος ἐνθένδε κομίζω Ἰσδιγούσνας ἀπέρχομαι οἴχομαι , πολύς αὐτός κατατείνω ἤ εἰς χρυσός κεντηνάριον δέκα εὑρίσκω . ὁ μέν οὖν ὁ εἰς Δάρα πόλις ἐπιβουλή ὁ Χοσρόης εἰς οὗτος τελευτάω .
procopius-history.de-bellis 2.29.1
Ἔς τε Λαζικὴν πρῶτα μὲν ξύλα παμπληθῆ ἐς νηῶν ποίησιν ἐπιτηδείως ἔχοντα ἔπεμψεν , οὐδενὶ φράσας ἐφ’ ὅτῳ δὴ αὐτὰ πέμψειεν , ἀλλὰ τῷ λόγῳ μηχανὰς ἐν Πέτρας τῷ περιβόλῳ καταστησόμενος ταῦτα ἔστελλεν .
Lemmas: εἰς τε Λαζική πρότερος μέν ξύλον παμπληθής εἰς ναῦς ποίησις ἐπιτήδειος ἔχω πέμπω , οὐδείς φράζω ἐπί ὅστις δή αὐτός πέμπω , ἀλλά ὁ λόγος μηχανή ἐν πέτρα ὁ περίβολος καθίστημι οὗτος στέλλω .
procopius-history.de-bellis 2.29.2
ἔπειτα δὲ Περσῶν μαχίμους τριακοσίους ἀπολεξάμενος , Φάβριζόν τε , οὗπερ ἀρτίως ἐπεμνήσθην , αὐτοῖς ἐπιστήσας ἐνταῦθα στέλλει , ᾧ δὴ ἐπήγγελλε Γουβάζην ὡς λαθραιότατα διαχρήσασθαι · τὸ γὰρ ἐνθένδε αὐτῷ μελήσειν .
Lemmas: ἔπειτα δέ Πέρσης μάχιμος τριακόσιοι ἀπολέγω , Φάβριζος τε , ὅς ἄρτιος ἐπιμιμνῄσκομαι , αὐτός ἐφίστημι ἐνταῦθα στέλλω , ὅς δή ἐπαγγέλλω Γουβάζης ὡς λαθραῖος διαχράομαι · ὁ γάρ ἐνθένδε αὐτός μέλω .
procopius-history.de-bellis 2.29.3
τὰ μὲν οὖν ξύλα ταῦτα ἐπεὶ ἐς Λαζικὴν ἐκομίσθη , κεραυνόβλητα ἐξαπιναίως γενόμενα τετεφρῶσθαι ξυνέβη · Φάβριζος δὲ ξὺν τοῖς τριακοσίοις ἐς Λαζικὴν ἀφικόμενος ἔπρασσεν ὅπως δὴ ἀμφὶ Γουβάζῃ τὰ πρὸς τοῦ Χοσρόου ἐπηγγελμένα ὑποτελοίη .
Lemmas: ὁ μέν οὖν ξύλον οὗτος ἐπεί εἰς Λαζική κομίζω , κεραυνόβλητος ἐξαπίναιος γίγνομαι τεφρόω συμβαίνω · Φάβριζος δέ σύν ὁ τριακόσιοι εἰς Λαζική ἀφικνέομαι πράσσω ὅπως δή ἀμφί Γουβάζης ὁ πρός ὁ Χοσρόης ἐπαγγέλλω ὑποτελέω .
procopius-history.de-bellis 2.29.4
ἐτύγχανε δὲ τῶν τις ἐν Κόλχοις λογίμων , Φαρσάνσης ὄνομα , τῷ Γουβάζῃ προσκεκρουκὼς ἐς μέγα τέ οἱ ἀπ’ αὐτοῦ ἐμπεπτωκὼς ἔχθος καὶ ὡς ἥκιστα θαρσῶν τῷ βασιλεῖ ἐς ὄψιν ἥκειν .
Lemmas: τυγχάνω δέ ὁ τις ἐν Κόλχος λόγιμος , Φαρσάνσης ὄνομα , ὁ Γουβάζης προσκρούω εἰς μέγας τε ἕ ἀπό αὐτός ἐμπίπτω ἔχθος καί ὡς ἦκα θαρσέω ὁ βασιλεύς εἰς ὄψις ἥκω .
procopius-history.de-bellis 2.29.5
ὅπερ ἐπεὶ ὁ Φάβριζος ἔγνω , τὸν Φαρσάνσην μεταπεμψάμενος ἐκοινολογεῖτό τε καὶ τὸν ἅπαντα λόγον ἐξενεγκὼν ἀνεπυνθάνετο τοῦ ἀνθρώπου ὅπη οἱ ἐπιχειρητέα ἐς τὴν πρᾶξιν εἴη .
Lemmas: ὅς ἐπεί ὁ Φάβριζος γιγνώσκω , ὁ Φαρσάνσης μεταπέμπω κοινολογέομαι τε καί ὁ ἅπας λόγος ἐκφέρω ἀναπυνθάνομαι ὁ ἄνθρωπος ὅπῃ ἕ ἐπιχειρέω εἰς ὁ πρᾶξις εἰμί .
procopius-history.de-bellis 2.29.6
ἔδοξε τοίνυν σφίσιν ἐπὶ κοινῆς βουλευσαμένοις Φάβριζον μὲν ἐν Πέτρᾳ τῇ πόλει γενέσθαι , μεταπέμψασθαι δὲ Γουβάζην ἐνταῦθα , ὅπως οἱ ἀγγέλλοι ὅσα δὴ βασιλεῖ ἀμφὶ τῷ ξυνοίσοντι Λαζοῖς δοκοῦντα εἴη .
Lemmas: δοκέω τοίνυν σφεῖς ἐπί κοινός βουλεύω Φάβριζος μέν ἐν Πέτρα ὁ πόλις γίγνομαι , μεταπέμπομαι δέ Γουβάζης ἐνταῦθα , ὅπως ἕ ἀγγέλλω ὅσος δή βασιλεύς ἀμφί ὁ συμφέρω Λαζοί δοκέω εἰμί .
procopius-history.de-bellis 2.29.7
ἀλλ’ ὁ Φαρσάνσης κρύφα τῷ Γουβάζῃ ἐσήμηνε τὰ πρασσόμενα . διὸ δὴ Γουβάζης παρὰ μὲν Φάβριζον οὐδαμῆ ἦλθεν , ἐκ δὲ τοῦ ἐμφανοῦς ἐς ἀπόστασιν εἶδε .
Lemmas: ἀλλά ὁ Φαρσάνσης κρύφα ὁ Γουβάζης σημαίνω ὁ πράσσω . διό δή Γουβάζης παρά μέν Φάβριζος οὐδαμῆ ἔρχομαι , ἐκ δέ ὁ ἐμφανής εἰς ἀπόστασις ὁράω .
procopius-history.de-bellis 2.29.8
Φάβριζος δὲ Πέρσαις μὲν τοῖς ἄλλοις τοῦ ἐν Πέτρᾳ φυλακτηρίου ἐπιμελεῖσθαι πάσῃ δυνάμει ἐπέστελλε καὶ τὰ ἐς πολιορκίαν ὡς ἀσφαλέστατα ἐξαρτύεσθαι , αὐτὸς δὲ ξὺν τοῖς τριακοσίοις ἐπ’ οἴκου ἄπρακτος ἀνεχώρησε .
Lemmas: Φάβριζος δέ Πέρσης μέν ὁ ἄλλος ὁ ἐν Πέτρα φυλακτήριον ἐπιμελέομαι πᾶς δύναμις ἐπιστέλλω καί ὁ εἰς πολιορκία ὡς ἀσφαλής ἐξαρτύω , αὐτός δέ σύν ὁ τριακόσιοι ἐπί οἶκος ἄπρακτος ἀναχωρέω .
procopius-history.de-bellis 2.29.9
Γουβάζης δὲ ἀνενεγκὼν ἐς Ἰουστινιανὸν βασιλέα τὰ παρόντα σφίσι τῶν μὲν τὰ πρότερα πεπραγμένων Λαζοῖς ἐδεῖτο συγγνώμονα εἶναι , ἀμῦναι δὲ σφίσι δυνάμει τῇ πάσῃ ἀπαλλαξείουσι τῆς Μήδων ἀρχῆς . οὐ γὰρ κατὰ μόνας δυνήσεσθαι Κόλχους ἀποκρούσασθαι τὴν Περσῶν δύναμιν .
Lemmas: Γουβάζης δέ ἀναφέρω εἰς Ἰουστινιανός βασιλεύς ὁ πάρειμι σφεῖς ὁ μέν ὁ πρότερος πράσσω Λαζός δέω συγγνώμων εἰμί , ἀμύνω δέ σφεῖς δύναμις ὁ πᾶς ἀπαλλάσσω ὁ Μῆδος ἀρχή . οὐ γάρ κατά μόνος δύναμαι Κόλχος ἀποκρούω ὁ Πέρσης δύναμις .